Hyvä asiakaspalvelu perustuu asiakaspalautteeseen – Kipukauppa.com\n06 28, 2021\nHyvä asiakaspalvelu perustuu asiakaspalautteeseen\nYllä oleva video näyttää “mitä kaikkea” asiakaspalvelijoidemme koulutukseen kuuluu😉 ja mihin kaikkeen he ovat valmiita, jotta kestävät painetta. Videolla urhean Birgittan hymy jatkuu vielä pitkään kokemuksen jälkeenkin...\nAsiakaspalvelijat - Kipukaupan “pelastustiimi”\nTämä on oodi Kipukaupan asiakaspalvelijoille, joiden tehtävänä on varmistaa asiakkaidemme ensiluokkainen palvelu. He myös ottavat ensimmäisinä vastaan sekä risut että ruusut.\nMeripelastajat ja hengenpelastajat auttavat veden varaan joutuneita, kun taas palomiehet pelastavat palavissa taloissa olevia tai muihin vaarallisiin tilanteisiin joutuneita kansalaisia.\nKipukaupan “pelastutehtäviä” hoitaa Birgitta ja muut asiakaspalvelijat, jotka ovat ensimmäisinä vastaamassa rakkaiden asiakkaidemme kysymyksiin ja auttamassa heitä mitä moninaisimmissa asioissa.\nTyö ei ole helppoa. Meillä, kuten muillakin yrityksillä on välillä vaikeuksia tekniikan ja logistiikan kanssa. Teemme kuitenkin parhaamme, että saamme mahdollisimman nopeasti korjattua virheet ja varmistamaan, etteivät ne toistu enää jatkossa.\nPalvelun kulmakivenä on erinomainen asiakaskokemus\nOngelmatilanteet aina kuumentavat tunteita ja “tuuletusventtiileinä” toimivat useimmiten asiakaspalvelijamme. Koulutuksensa ansiosta heidän hymynsä ei kuitenkaan hyydy eikä ystävällisyydestä tingitä. He myös ymmärtävät, etteivät suuret tunteet kohdistu suoraan heihin.\nPalvelumme kulmakivenä on asiakaspalvelu ja asiakkaidemme erinomaiset kokemukset. Haluamme pitää asiakkaistamme hyvää huolta aina jatkossakin ja jakaa erilaisia vinkkejä arkeen, jumppaamiseen ja venyttelyyn sekä myös henkiseen hyvinvointiin.\nTässä kohtaa haluamme myös kiittää palautteista sekä risuista että ruusuista. KIITOS. Emme voi korostaa riittävästi, kuinka tärkeitä ne ovat. Ne ei eivät ainoastaan liity palvelun parantamiseen vaan myös myytävien tuotteiden kehittämiseen ja valintaan.\nPalautteen ansiosta sekä tuotteet että palvelu parantuvat\nEsimerkiksi Vaelluskengät ovat nyt entistä kestävämmät. Niiden saumauksia ja liimauksia on parannettu entisestään, jotta ne soveltuvat kovaan käyttöön, mihin ne on tarkoitettukin. Myös Niskakeinua on paranneltu teidän palautteenne ansiosta. Siinä vain pari esimerkkiä...\nToivomme saavamme jatkossakin palautteita, jotta tiedämme missä olemme osuneet maaliin ja missä pitää sihdata ja sorvata hieman lisää. Me Kipukaupalla kehitämme prosesseja jatkuvasti, jotta pystymme vastaamaan lisääntyvään kysyntään ja samalla pitää palvelu ensiluokkaisena.\nKipukauppa on rakennettu asiakkaitamme varten ja teemme parhaamme, jotta voimme vastata heidän tarpeisiin. Asiakkaidemme ensiluokkaisesta kokemuksesta emme tingi, koskaan.\nPieni pyyntö asiakkaillemme: Jos kohtaatte ongelmatilanteen, pyydämme ottamaan happea pari kertaa ennen kuin soitatte asiakaspalveluun, jotta suurimmat tunteet eivät kohdistu Birgittaan ja muihin asiakaspalvelijoihin.🙏


Tarinauttisen hämärän hetket: Ulla-Lena Lunberg: Sade\nOnnellinen se, joka ei mitään tiedä. Sillä jo ensi vuonna meitä kohtaisi kuivuus, joka imisi nesteen ihmisistä ja eläimistä niin että luut pistäisivät esiin sekä elävien että kuolleiden kuivasta, halkeilleesta kuoresta. Silloin ei olisi apua pump-pumpista, silloin maa makaisi autiona niin kauan kuin lehmä jaksaa kulkea ja ihminen jaksaa seurata. Sadetta ei saataisi ennen kuin sitä tehtäisiin, samoin kuin sitä oli tehty kaikkina aikoina. Sillä sade ei lankeaisi eikä lankeaisi eikä lankeaisi. Se ei lankeaisi, puhui hallitus mitä hyvänsä. Hallitus lankeaisi ennen kuin sade lankeaisi; meitä oli täällä monia, jotka eivät enää koskaan näkisi sateen lankeavan.\nAlkuteos: Regn, 1997\nAfrikassa on tehty sadetta ihmiskunnan aamuhämäristä asti. Bushmannikansan sateentekijät olivat yhteisönsä arvostettuja jäseniä, joiden taidoista koko heimon henkiinjäänti riippui. Nyt museovirasto on kieltänyt ikimuistoiset rituaalit, koska ne vahingoittavat mittaamattoman arvokkaita kalliomaalauksia. Noituus ja virastot kilpailevat vaikutusvallasta; vanhat tavat elävät yhä, vaikka yhä harvempi niihin enää uskaltaa uskoa.\nUlla-Lena Lundbergin Sade kertoo Afrikan katoavasta kulttuuriperinnöstä, elämästä kuivuuden armoilla ennen ja nyt. Kädestä suuhun elettäessä toimivuus on ainut ja pätevin totuuden mitta, ja vaikka tekniikka on kehittynyt huimin harppauksin, on eloonjääminen yhtä riippuvaista vedestä kuin aina ennenkin.\nKirjan rakenne on kaksiosainen. Ensin puhuu Oras, nuori metsästäjä-keräilijä, jonka maailmankuva säilyy kalliossa -ja kansan muistissa- tuhansia vuosia, aina nykyaikaan asti. Poikasena jalkansa loukanneesta raajarikosta pojasta kasvaa väkevä parantaja ja sateentekijä, jonka on matkattava kauas ja voimakkaana ja liikuttava pelotta siinä kaikessa, mikä on toisenlaista ja etäällä - ja sadekauden saapuessa ajettava myyttiset sade-eläimet heimonsa luokse; ilman niitä ei sadetta synny.\nOli valkeaa ja harmaata. En kulkenut maassa enkä kulkenut ilmassa, kuljin jossakin muussa. Se kannatteli hienosti, ylös ja alas ja sivuille, ja oli helppo hengittää, siksikin että tunsin sateen hajun niin voimakkaana.\nTarinan toisessa osassa kertojaksi vaihtuu ruotsalainen vesi-insinööri Bengt, joka vilpittömin sydämin ja toiveikkain mielin saapuu Afrikkaan tekemään vesilähetystyötä ja opettelemaan hitauden periaatetta vesihuollossa. Mutta hän saa huomata, että luonto on yhä ihmistä vahvempi, eikä paraskaan pumppu voi antaa vettä, jota ei ole.\nSade kertoo paitsi sateesta ja sen puutteesta, myös yleisinhimillisistä teemoista: toiseudesta, eristyneisyydestä ja nuoruuden unelmista, jotka ovat kovin hauraita särkymään. Sekä Oras että Bengt ovat ulkopuolisia -tarpeellisia, mutta erilaisia ja siksi tuomittuja yksinäisille poluille. Molemmat ovat myös tavalla tai toisella rikki. Oras onnistuu korvaamaan fyysiset puutteensa henkisillä avuillaan, pettymyksiä kokenut Bengt taas etsii eheytymistä miehiseen tapaan projekteista.\nMuina aikoina me maalasimme. Suuria laumoja, jotka vaeltavat kuono edellä sadetta kohti, mehiläisiä jotka parveilevat sadetta odottaessan, mehiläiset ovat meidän kansallemme erityisiä eläimiä ja muistuttavat parveillessaan paljon sadetta. Niiden hunaja on kuin sateen makeus, ja ne ovat aina läsnä luolissa, joissa me maalaamme. Me maalasimme matkat ja me maalasimme numin, eläinten numi ja oman numimme, ja voiman joka virtaa kaikessa ja puhuu eri äänillään niissä eri yhteyksissä, joissa me liikumme.\nTarinautti lokikirjaan: Ulla-Lena Lundberg on kirjailija, johon olen tahtonut tutustua jo kauan. Sade tuli kirpparilla vastaan juuri sopivalla hetkellä, kun kaipasin lisää Afrikka-aiheista luettavaa nojatuolimatkani varalle. Varsinkin muinainen Afrikka shamanistisine perinteineen kiinnosti kovasti, pohjoismainen vesi-insinööri ei niinkään. Ennakko-odotuksia siis riitti, ja sehän ei aina ole hyvä.\nLuulin ahmivani kirjan parissa illassa, mutta alkuun pääseminen olikin yllättävän tahmeaa; kulttuuri kiehtoo, kieli on kaunista ja kerronta sujuu, mutta jotenkin tuntui että meininki meni turhan henkimaailman hommiksi; kosketuspintaa konkreettiseen jäi lopulta liian vähän. Kerran jo jätinkin kirjan kesken, mutta otin sen sitten kuitenkin uudestaan esiin. Ja hyvä että otin; kirja parani loppua kohden, ja lopputulos oli enemmän kuin osiensa summa. Bengt oli hahmona (hieman yllättäen) minulle mieluisempi kuin Oras, ja aikaperspektiivin pituus antoi tarinalle syvyyttä.\nKehitysyhteistyö on monipiippuista ja mutkikasta hommaa, johon Lundberg ei edes pyri antamaan selkeitä vastauksia. Sateen arvo onkin siinä, että se herättää kysymään ja kyseenalaistamaan arvot ja uskomukset, joita olemme tottuneet pitämään absoluuttisena totena.\nKirja ei ollut napakymppi, mutta ei hutikaan. Lundberg pysyy visusti lukulistallani tämänkin työlään, mutta antoisan lukukokemuksen jälkeenkin!\nSumma summarum: Pilvet kiersivät maailmaa, sateesta halkeamaisillaan olevat jättiläismäiset muodostelmat, mutta kukaan ei saanut niitä alas. Pysähdyttävä ja paikoin raadollinenkin tarina, jota ei aina lue mielellään - mutta joka silti pitää lukea.\nTunnisteet: Kulttuurit, luonto, Tarinautti Afrikassa, uskonto, yhteiskunta, ympäristö\nLeena Lumi 6. marraskuuta 2012 klo 15.33\nTämä kuulostaa kiinnostavalta - osin. Vesi-insinööriä en jaksaisi;-) Olen miettinyt ja tänään ennen kuin tätä luin, puhunutkin juuri siitä, miten outoa, että meillä on tänäkin vuonna vettä yli oman tarpeemme, mutta jossain jollain ei ole sitä juoda, ei saa kastella puutarhoja tai maa halkeilee kuivuudesta. Kirjan nimi on hyvä.\nEllet ole lukenut, lue myös Ros-Wynne Jonesin Sade lankeaa. Se ei oikeastaan kerro sateesta, vaan eräästä sodasta ja lontoolaisesta tytöstä siellä mukana.\nJos Meri olisi saanut pikkusiskon, hänen nimensä olisi ollut Sade.\nHienorytminen kuvitus sinulla tässä jutussasi.\nElma Ilona 6. marraskuuta 2012 klo 19.31\nKiitos kirjavinkistä, Leena! Laitan nimen mieleen.\nHassua että minäkin luulin etten jaksaisi vesi-insinööriä mutta hän olikin hahmian hirveän kiinnostava ja symppiskin.\nMaria/Sinisen linnan kirjasto 6. marraskuuta 2012 klo 16.29\nOi, olet lukenut Lundbergia! <3 Minun on vaikea kuvitella näitä Lundbergin Afrikka-romaaneja, sillä miellän hänet niin vahvasti Kökarin ja ruotsinkielisen Uudenmaan kuvaajaksi. Ehkä joskus luen tämänkin, mutta ensin lukulistalla on Marsipaanisotilas.\nElma Ilona 6. marraskuuta 2012 klo 19.32\nMaria, minulla taas on lukulistalla seuraavaksi Jää. Afrikan lämmöstä pohjoisen talveen ;)\nsannabanana 7. marraskuuta 2012 klo 12.19\nHirmu mielenkiintoisen kuuloinen. Kiitos esittelystä!\nLeena: Sade on ihana nimi!\n(PS: Meilläkin on aika ajoin kuivuutta ja vesisäännöstelyä. Suomessa ottaa aina hetken sydämestä se liberaali vedenkäyttö, kun on tottunut olemaan hyvin säästäväinen.)\nElma Ilona 7. marraskuuta 2012 klo 15.49\nMeillä loppui usein keväisin kaivosta vesi, joten opimme säästämään vettä että kaikki saivat saunapäivinä käydä suihkussa. Mutta janoa ei onneksi ole vesipulan takia tarvinnut kärsiä!


yrittäjyys - Taloustutka: Yrittäjät yhteistyöhön sote-markkinoilla - Pellervon taloustutkimus\nTaloustutka: Yrittäjät yhteistyöhön sote-markkinoilla\nsosiaali- ja terveyspalvelutyrittäjyys\nKirjoittaja on PTT:n liiketalouden tutkimusryhmän tutkimuspäällikkö. Twitter: @heidiforsstrom\nMikäli sote-uudistuksen valinnanvapaus onnistuu, on uudistus mahdollisuus paikallisille yrittäjille ja alueiden elinvoimaisuuden kehittämiselle. Sote-alan yrityksistä suurin osa, jopa 95 prosenttia, on alle kymmenen henkilöä työllistäviä mikroyrityksiä. Parhaassa tapauksessa nämä yritykset vaikuttavat palveluiden ja markkinoiden kehittymiseen myönteisesti yrittäjien ammattitaidon, asiakastarpeiden ymmärtämisen ja paikallisen tuntemuksen avulla.\nPienten yritysten on tärkeää hyödyntää kilpailuetunsa sekä kehittää palveluitansa ja toimintaansa edelleen. Pidentynyt uudistuksen valmisteluaika kannattaa hyödyntää. Nykytilanteen valossa sote-yrittäjät voivat valmistautua uudistukseen erityisesti verkostoitumalla ja tekemällä yhteistyötä keskenään aktiivisesti, tavoitteellisesti ja järjestelmällisesti.\nYhteistyö muiden yrittäjien kanssa edistää yksittäisten yritysten valmiutta toimia ja toisaalta takaa toimivat ja joustavat sote-palveluketjut. Yrittäjän kannalta yhteistyöllä voi olla monia taloudellisia ja sosiaalis-psykologisia hyötyjä. Yrittäjä voi esimerkiksi kehittää osaamistaan sekä saada laajemman asiakaskannan. Yhteistyöosapuolet hyötyvät esimerkiksi yhteistoimintojen myötä laskevista kustannuksista sekä sosiaalisista kontakteista ja tuesta.\nYhteistyön järjestäminen vaatii tietoa ja taitoa sekä yhteisiä tavoitteita ja tahtotilaa. Tutkimusten valossa edellytyksiä yhteistyön onnistumiselle ovat sitoutuminen yhteistyöhön ja luottamus toimijoiden välillä. Lisäksi onnistuneissa kumppanuuksissa jaetaan tietoa aktiivisesti. Edellä mainitut kuulostavat selkeiltä, mutta toteutuvat käytännössä liian harvoin.\nMyös verkoston laajuus on tunnistettu olennaiseksi yhteistyön onnistumisen kannalta. Koska sote-keskuksista on saatava palveluita monipuolisesti, vaatii se pieniltä yrityksiltä moniammatillista yhteistyötä.\nToimintamalleja yhteistyön järjestämiselle löytyy useita. On tärkeää valita malli, jonka myötä ei synny toimintaa ja palveluketjuja jäykistäviä rakenteita. Koska sote-uudistuksen tavoitteena ovat asiakaslähtöiset, laadukkaat ja kustannustehokkaat palvelut, on kaiken toiminnan lähtökohtana oltava asiakastarve ja laadukas asiakaskokemus.\nYhteistyön järjestämisessä on hyödynnettävä aktiivisesti teknologiaa ja digitaalisia alustoja. Silti myös kasvokkain tapahtuvat tapaamiset liiketoimintakumppaneiden välillä on tunnistettu menestystekijäksi vakaiden yrittäjien välisten kumppanuuksien rakentamisessa.\nYhteistyön tietojen ja taitojen kartuttamiseksi sekä tavoitteiden ja tahtotilan määrittelemiseksi tarvitaan usein koulutusta ja neuvontaa. Yhteistyötä kannattaa myös lähestyä kokeilujen näkökulmasta. Lisäksi hyväksi todettuja käytänteitä tulisi levittää aktiivisesti kuntien ja maakuntien välillä.\nKirjoitus on julkaistu Maaseudun Tulevaisuudessa 14.8.


Vesikiertoisen lämmityspatterin TBLF/TCLF asennus GOLD - PDF\nDownload "Vesikiertoisen lämmityspatterin TBLF/TCLF asennus GOLD"\n1 Vesikiertoisen lämmityspatterin TBLF/TCLF asennus GOLD 1. Yleistä Lämmityspatteria TBLF/TCLF käytetään tuloilman jälkilämmitykseen käyttämällä lämmintä vettä väliaineena. TBLF asennetaan ulkoilmakanavaan. Lamellilämmönsiirrin on valmistettu kupariputkista ja profiloiduista alumiinilamelleista. Kokoomaputki ja vesiliitosputket on valmistettu kuparista. Putkiliitoksissa on ulkokierre ja ne on valmistettu messingistä. Lämmityksen ohjaustoiminnot ovat koneen ohjauslaitteistossa. Lämmityspatterin mukana toimitetaan kanavan lämpötila-anturi, IQlogic + 0,25 metrin kaapelilla, jäätymissuoja-anturi (uppoanturi) ja T-kappale (lämmityspattereihin, joissa ei ole liitäntää uppoanturille). Lisätarvikkeet Kiertovesipumppu, jolla varmistetaan lämmityspatterin jäätymissuojaus. Mukana tulee T-liitin, takaiskuventtiili ja säätöventtiili. Pumppuautomatiikka on sisäänrakennettuna koneen ohjauslaitteistossa. Katso TBPA:n erilliset ohjeet. Mukana tulee venttiilisarja TBVL 2(3)-tieventtiilillä, toimilaite, kytkentäkaapeli pikaliittimillä, jäätymissuoja-anturi (uppoanturi) ja T-kappale (lämmityspattereihin, joissa ei ole liitäntää uppoanturille). Katso TBVL-venttiilisarjan erilliset ohjeet. Ulos tai kylmiin tiloihin asennettaessa tulee ottaa huomioon toimilaitteen kotelointiluokka ja sallittu ympäristön lämpötila. Huolehdi tarvittaessa vaaditusta suojauksesta. Muita venttiilejä käytettäessä voidaan valita sähköinen liitäntäsarja. Siihen kuuluu liitäntäkaapeli pikaliittimin, vastus sekä uppo-/pinta-anturi. 2. Hoito Puhdistustarve on tarkastettava vähintään kaksi kertaa vuodessa. Puhdistus on sallittua ainoastaan puhaltamalla paineilma normaalia virtaussuuntaa vastaan, imuroimalla pehmeää suutinta käyttäen tai märkäpuhdistuksena vedellä ja/tai liuotteella. Läheiset toimintaosat on suojattava ennen märkäpuhdistusta. Märkäpuhdistuksen jälkeen on suoritettava kuivaksipuhallus paineilmalla niin, että kaikki puhdistusainejäänteet saadaan poistettua. Mahdolliset liuotteet eivät saa olla alumiinia tai kuparia syövyttäviä. Puhdistukseen suositellaan Swegonin puhdistusainetta, jota voi ostaa Swegonilta tai Swegon-huollosta. Ilmaus tarkastetaan puhdistuksen yhteydessä. TBLF TCLF Oikeus muutoksiin pidätetään. 1\n2 3. Asennus Lämmityspatterin asennus kanavistoon on selostettu erillisessä kanavatarvikkeiden asennusohjeessa. Jotta lämmityspatteri antaisi parhaan tehon, nestepiiri on kytkettävä vastavirtakiertoiseksi. Tulovesi liitetään lämmityspatterin ylempään tai alempaan liitäntään ilman virtaussuunnasta riippuen, katso kuva 1. Varmista, että jäätymissuoja-anturi on aina paluuliitännän lähellä (koskee lämmityspatteria neliömuotoisella liitännällä). Jäätymissuoja-anturin asennus: Pyöreä liitäntä: Jäätymissuoja-anturi asennetaan lämmityspatterista tulevaan paluuputkeen mahdollisimman lähelle patteria. Mukana toimitetaan T-haara jäätymissuoja-anturin asennusta varten, katso kuvat 2 ja 3. Varmista, että jäätymissuoja-anturi on suojattu ilkivallalta. Tämä voidaan tehdä esim. asentamalla jatkoputki lämmittimen lähtevään keruuputkeen. Neliömuotoinen liitäntä: Jäätymissuoja-anturi asennetaan lämmityspatterin uppoanturin liitäntään, katso kuva 1. Kuva 1 1) Jäätymissuojaanturin liitäntä (koskee lämmityspatteria neliömuotoisella liitännällä). 1) 1) Kuva 3 Kuva 2 Kytkentäesimerkki Koskee lämmityspatteria pyöreällä liitännällä T-haara 2(3)-tieventtiili Sulkuventtiili Mittauspää, anturi T-haara Jäätymissuoja-anturi A AB Säätöventtiili Takaiskuventtiili B Lämmitysvesi Läpivienti Säätömutteri upotussyvyyden säätöä varten Toisiopumppu Sulkuventtiili Jäätymissuoja-anturi. Koskee lämmityspatteria neliömuotoisella liitännällä 2 Oikeus muutoksiin pidätetään.\n3 Vesiliitäntöjä kiristettäessä on pidettävä vastaan lämmityspatterista, jotta sen putket eivät vahingoitu. Neste täytetään aina alemman liitännän kautta. Järjestelmä pitää ilmata ennen käyttöönottoa. Menolämpötilan tulee olla C. Lämmityspatterin jäätymissuojauksen varmistamiseksi siinä pitää olla jatkuva kierto, kun ulkolämpötila on alhainen. Tätä varten pitää asentaa toisiopumppu ja takaiskuventtiili kuvan 2 mukaan. Pumppusarja, joka sisältää pumpun, takaiskuventtiilin ja säätöventtiilin, on saatavana lisätarvikkeena. Lämpötilan anturi on suositeltavaa asentaa koneeseen suodattimen ja lämmönsiirtimen väliin, jotta vältetään esim. lämpökerrosten aiheuttamat mittausvirheet. Jotta GOLD-kone saisi oikean ulkolämpötilan, laitteistoa on täydennettävä anturilla TBLZ tai TBLZ-1-30, joka asennetaan lämmityspatterin etupuolelle virtaussuuntaan nähden. Oikeus muutoksiin pidätetään. 3\n4 ABCDEF012 FI.TBLF Sähkökytkentä Sähkökytkennän saa tehdä vain valtuutettu sähköasentaja voimassa olevien säännösten mukaisesti. IQnomic-moduuli asennetaan DIN-kiskoon koneen kytkentärasiassa tai muuhun sopivaan paikkaan. Esilämmityksen lämpötila-anturi* Seinäasennusliitäntä, GOLD RX/PX/CX/SD, versio E R1 RD T1 GR Koskee vain GOLD-kokoa 100/120: Jos liittimen kokonaiskuorma on yli 16 VA, tulee käyttää liittimiä 201 (G) ja 202 (G0) Liittimien yhteenlaskettu maksimikuorma on 48 VA S - S IQlogic + P1 COM POWER C 13 NO 14 Heat/Cool Com 1 Com C 15 NO 16 G 21 G0 22 Kontaktori/ Pumppu 32 (G0) IQlogic-ohjausyksikkö 31 (G) IQlogic-ohjausyksikkö Pumppuhälytys (edellyttää GOLD-ohjelmaversion 1.10 tai uudemman) * Digitaaliset lämpötila-anturit pitää kytkeä oikeanapaisesti. HUOM! Pätee käytettäessä ohjauskaapelia , katso ohjauskaapelin etiketti Sininen Oranssi Vastus/lämmityspatteri/jäähdytyspatteri, 2,2 kω Musta Uppo-/kosketusanturi Punainen Valkoinen Vihreä 0-10 VDC lähtösignaali Keltainen 0-10 VDC ohjaussignaali Venttiilitoimilaite G0 24 VAC Valkoinen tai G 24 VAC harmaa HUOM! Pätee käytettäessä ohjauskaapelia , katso ohjauskaapelin etiketti Harmaa Oranssi Musta Punainen Vihreä Keltainen Sininen Vastus/lämmityspatteri/jäähdytyspatteri, 2,2 kω Uppo-/kosketusanturi Valkoinen 0-10 VDC lähtösignaali 0-10 VDC ohjaussignaali Venttiilitoimilaite G0 24 VAC G 24 VAC 4 Oikeus muutoksiin pidätetään.\n5 ABCDEF012 FI.TBLF GOLD RX/PX/CX/SD, versio D Venttiilitoimilaite 24 VAC* G G0 Y Lämpötila-anturi** jäätymissuoja Valkoin. R1 RD Esilämmityksen lämpötilan anturi** Seinäasennusliitäntä, T1 GR Koskee vain GOLD kokoa 100/120: Jos liittimien ja kokonaiskuorma on yli 16 VA, tulee käyttää liittimiä 201 (G) ja 202 (G0) Liittimien yhteenlaskettu maksimikuorma on 48 VA. - S - S L1 L Kontaktori/ Pumppu * 24 VAC syöttö voidaan kytkeä koneen ohjausyksikköön, liitin 60 (G) ja 61 (G0). ** Digitaaliset lämpötila-anturit pitää kytkeä oikeanapaisesti. Oikeus muutoksiin pidätetään. 5\n6 6 Oikeus muutoksiin pidätetään.\nCOMPACT Unit & Top. Sisällysluettelo. Yleistä...42 Koneen tekninen kuvaus...44 Lisävarusteet...49 Tekniset tiedot...56 Mitoitus...\nUnit & Top COMPACT Unit & Top COMPACT Unit COMPACT Top Sisällysluettelo Yleistä...42 Koneen tekninen kuvaus...44 Lisävarusteet...49 Tekniset tiedot...56 Mitoitus...58 41 COMPACT Unit ja COMPACT Top ylittävät\nFI.TBIQ2480.110125 Asennus, IQnomic plus moduuli TBIQ-2-1-aa GOLD/COMPACT 1. Yleistä IQnomic plus -moduulia käytetään lisätoimintoihin, joiden tulot ja lähdöt eivät sisälly vakiona koneen ohjausyksikköön.\nOhajusjärjestelmä IQnomic Standard\nKäsipääte/hallintapaneeli Asetukset... 26 Kieli... 26 Ilmavirran yksikkö... 26 Min/maks. asetus... 26 Perusasetukset... 26 Ohjaus Ohjaus... 26 Kello... 26 Käynnistysjakso... 26 Lämmitys Sähkölämmitin...


Lisää iloa liikuntaan - Riinun\nHarakka mikä harakka. Pitääkö kaiken kiiltää? – Kyllä, jos suuntana ovat tanssitunnit! Kuvassa tämä tanssinope on vähemmän glamourissa kunnossa suihkunraikkaana, joten hakaraltahan tässä näytetäänkin…\nHousut on tehty omalla (ei kovin loistavalla) kaavalla, paidan kaava on sama kuin edellisessä ”OE-tissiksessä”, tosin pienin muutoksin. Yläosa ei vieläkään ole riittävän korkea, vaan poikkipala nousee rinnan alaosaan.\nNäitä ”jumppakankaita” on todella kettumaista ommella, mutta silti ajaudun aina tekemään näistä jotain uutta ihanan kimaltavaa. Puuh. Tämä kangas löytyi Eurokankaan laarista joskus pari kolme vuotta sitten. Väliin tuli kuitenkin opiskelukiireitä ja raskaus, joten tämä on saanut odottaa vuoroaan jo tovin.\nEdellinen artikkeliOranssi oravaSeuraava artikkeli Ihan vähän lastenhuonetta


Unelmia ruusuista: Vuoden viimeiset kylvöt - siemenissä on tulevaisuus!\nMaatuska 29. joulukuuta 2016 klo 20.45\nOujee! Siemenkirjeet on ihan parasta :)\nErikoisia lajeja olet tosiaan valinnut. Itsekasvatetuissa on aivan omanlaisensa viehätys. Niitä varjelee ja hoivaa erityisen hyvin. Onnea siemenille matkaan, itäkää ja kasvakaa suuriksi ja vahvoiksi taimiksi ja myöhemmin puiksi.\nTita 29. joulukuuta 2016 klo 21.09\nKiitos Maatuska! Siemenistä saa halvalla mielenkiintoisia yrityksiä vyöhykkeen venytykseen. Ja kyllä siinä on ihan oma fiilis, kun on "ite siemenestä kasvatettu" yksilö. Niin kuin oma laps :)\nNavettapiika 29. joulukuuta 2016 klo 20.48\nSullahan on het isoo vaihre päällä :) On kiva seuraalla nuan innokasta puutarhuria. Musta ei tuaho hommahan oo.\nTita 29. joulukuuta 2016 klo 21.10\nMä onnistun vain noiden ulos viskattavien siemenien kanssa, Navettapiika. Edes tomaatin taimia en saa kunnollisiksi, muista sisällä kasvatettavista puhumattakaan. Sentään YKSI kylvötyyli onnistuu :D\nticoliina 29. joulukuuta 2016 klo 20.56\nSulla on hyvä nimikointitapa jo heti alusta asti. Mulla tahtoo olla aluksi väliaikaisia lippulappusia. Pitäisi varmaan ottaa tuo tyyli haltuun. Odottelen myös puuvartiskirjettä, sitä ykköstä joskus alkuvuodesta.\nTita 29. joulukuuta 2016 klo 21.12\nHelppoa on tietokoneella kirjoittaa, tulostaa, leikkoa, laminoida ja taas leikkoa. Pientä askartelua, mutta kestävät ulkonakin yli viisi vuotta. Helppoa ja halpaa kuitenkin uusia.\nKivipellon Saila 29. joulukuuta 2016 klo 20.56\nNo joo...noin pitää talvea taittaa! Ihanan näköistä ja terapeuttista, mullan pitely ja siementen helistely on niin mukavaa! Onnea kylvöksille!\nTita 29. joulukuuta 2016 klo 21.13\nKiitoksia Saila - siementen kylväminen tekee onnelliseksi. Kasvun ihmeen seuraaminen jää tosin jonnekin kesäkuulle ja siitä eteen päin. Lumi pitäköön kylvöksestä huolta.\nTuulikki 29. joulukuuta 2016 klo 20.58\nVoi ihanuutta sinullahan on monenlaista puuta tulossa! Noilla mainitsemillasi sivuilla en olekaan käynyt, pitääpä käydä vierailulla.. Siemenkirjeet ovat oivallinen innostuksen lähde, ja miten hyödyllinen ketju se onkaan. Olen itsekin osallistunut muutamiin ja todellakin sieltä löytyi vaikka mitä, mitä ei tavallisista kaupoista saa - ja on kiva laittaa sitten omia ylimääräisiä halukkaille! Aikaisin olet sinä liikkeellä, mutta noita hankikylvöjähän voi onneksi laittaa jo aikaisin talvella. Nautinnollisia kasvatushetkiä sinulle!\nTita 29. joulukuuta 2016 klo 21.16\nKiitos Tuulikki - yhtään liian aikaisessa ei puuvartisten kylvö ole. Ensin kosteaa ja lämmintä, sitten paleltumaan hangen alle ja toivotaan seuraavan lämpimän eli kevään virittävän lepotilaiset siemenet kasvuun. En minä onnistukaan sisällä kasvatettavissa ensinkään.\nSatu 30. joulukuuta 2016 klo 12.06\nTodella mielenkiintoisia kasvatettavia! Muistahan raportoida miten homma etenee :)\nTita 30. joulukuuta 2016 klo 15.54\nOdotellaan kevättä ja kasvun ihmettä :)\nGitta 30. joulukuuta 2016 klo 13.20\nMielenkiintoisia kasvatuksia olet valinnut! Mielenkiintoinen on myös tuo siemenketjukirje, mitenkähän siihen vois päästä mukaan?\nTita 30. joulukuuta 2016 klo 16.06\nKlorofylli.com keskusteluforumilla (vaatii rekisteröinnin) on erilaisia siemenketjukirjeitä. Vaatimuksena on yleensä jokin viesti- ja aktiivisuusraja. Tällä halutaan estää puhtaasti hyötymistarkoituksessa osallistujat. Periaate on ottaa ja antaa mahdollisuuksien mukaan. Siemeniä ei ole jaossa myöskään kaupallisiin tarkoituksiin, vaan pienten harrastajien siemenvaihtoa.


Petra Olli ja Kaisa Mäkäräinen yhteisessä tv-sarjassa – tästä on kyse – Uutisalue\nPetra Olli ja Kaisa Mäkäräinen yhteisessä tv-sarjassa – tästä on kyse\nTalvilajien penkkiurheilukausi käynnistyy viikonloppuna ja Ylen Urheilustudiossa on tarjolla monipuolista sisältöä.\nUrheilustudion tiimissä viime talvikaudella aloittanut entinen ampumahiihtäjä Kaisa Mäkäräinen, 38, lyö jälleen hynttyyt yhteen uransa niin ikään päättäneen painin maailmanmestarin Petra Ollin, 27, kanssa, sillä kaksikko jatkaa viime talvena tutuksi tullutta Urheilustudion Jatkoerä-sarjaa.\nSarjassa kaksikko sukeltaa muiden uransa päättäneiden urheilijoiden lajeihin, tarinoihin ja ajatusmaailmoihin.\nTulevana talvena he tutustuvat muun muassa ralliin Tommi Mäkisen kanssa, taitoluisteluun Laura Lepistön opastuksella ja seiväshyppyyn Matti Monosen vieraana.\n– Suomalaisia jo lopettaneita urheilijoita ei saisi unohtaa, ja onkin hienoa, että voimme tuoda monen uralta nyt esiin asioita, joita ei ehkä huippu-urheiluaikoina tullut edes esiteltyä. On hienoa tavata esimerkiksi Matti Mononen ja kuulla hänen ajatuksiaan myös valmennuspuolesta, Kaisa Mäkäräinen sanoo.\n– Entisiltä huippu-urheilijoilta oppii valtavasti ja heitä haastatellessaan näkee ja arvostaa eri lajeja ihan uudella tavalla, Petra Olli komppaa kollegaansa.\nSarjassa kaksikko sukeltaa muiden uransa päättäneiden urheilijoiden tarinoihin. Kuva: Yle\nMonosen tavoin sekä Olli että Mäkäräinen ovat kumpikin hypänneet urheilijasta suoraan valmentajaksi, joten heillä kaikilla on paljon yhteistä.\n– Urheilijasta valmentajaksi hyppääminen ei käy sormia napsauttamalla, enkä koe olevani valmis valmentaja. Minulle sopii se, että vedän aluksi junnu- ja kuntoutusleirejä, Mäkäräinen sanoo.\nMyös vastikään valmentajaksi Kuortaneelta valmistunut Olli on samoilla linjoilla.\n– Tiedostan, etten ole heti huippuvalmentaja, joten suhtaudun pestiin realistisesti ja maltillisesti. Olen vapaapainin teknisessä valmentamisessa tällä hetkellä varmaan Suomen paras, mutta se ei riitä, Olli pohtii.\n– Moni ympärilläni ajattelee, että olen valmis valmentajaksi ja tiedän, että minulla on lajille paljon annettavaa, mutta haluan pitää urheilu-uran jälkeen huolen siitä, että elämässä on oltava muutakin. En halua ottaa liikaa vastuuta heti ja tahdon rauhassa pohtia, mikä todella on seuraava intohimoni.\nPetra Olli muistuttaa, ettei hän valinnut omaa painiuraansakaan kevyin perustein, vaan harrasti 15-vuotiaaksi saakka useita lajeja.\n– Vaikka aloitinkin painiharrastuksen jo 6-vuotiaana, minulla oli koko ajan monta muutakin lajia siinä sivussa, kuten keihäänheittoa ja pesäpalloa.\nKesällä 2020 Nelosen Mestareiden mestari -kuvauksissa tutustuneet Olli ja Mäkäräinen ovat tietyllä tavalla hyvinkin samanlaisia, sillä molempia yhdistää vahva kunnianhimo ja huippu-urheilijalle tyypillinen kurinalaisuus.\n– Mitä hemmettiä minä teen talviurheilulajien parissa, Petra Olli miettii. Kuva: Yle\nHassuttelevissa pressikuvissa poseeraavat vaaleat naiset toteavat kuitenkin kuin ykskantaan, että vaikka ulkonäkö ja kunnianhimoinen suhtautuminen urheiluun saattaa yhdistää, muuten he ovat hyvinkin toistensa vastakohdat.\n– Meillä on molemmilla vaaleat hiukset, mutta se onkin sitten harvoja yhdistäviä tekijöitä, Mäkäräinen naurahtaa.\n– Olen itse hyvin analyyttinen ja puhun paljon, Petra taas puhuu vähän ja laukoo teräviä kommentteja.\nPetra Olli sanoo, että sukujuuret näkyvät myös luonteessa.\n– Olen tällainen topakampi ja räväkämpi pohjalainen, Kaisa taas on vaatimattomampi kainuulainen.\nErilaisuudestaan huolimatta tai ehkä juuri siitä syystä kaksikon yhteistyö sujuu erinomaisesti. Molemmat kehuvat toistensa huumoria ja itseironiaa, joka näkyy myös pressikuvausten hulvattomassa tunnelmassa.\n– Olen analyyttinen ja puhun paljon, Petra taas laukoo teräviä kommentteja, Kaisa Mäkäräinen sanoo. Kuva: Yle\n– Me molemmat osaamme tarttua hetkeen ja irrotella huonon taustamusiikin tahdissa, Mäkäräinen nauraa.\n– Huippu-urheilijana tällaiset ominaisuudet eivät pääse esiin, sillä kisapaikoilla tulee käyttäydyttyä varsin asiallisesti – muuten tulee sellainen olo, ettei minua oteta urheilijana tosissaan. Oman joukkueen sisällä sen sijaan on paljon naurua ja kepeyttä, Mäkäräinen sanoo.\nOlli kertoo, että ikäerostaan huolimatta kaksikko löysi yhteisen sävelen nopeasti.\n– Olemme hyvä tiimi, meillä on ronski huumori ja pystymme sanomaan asioista suoraan, Olli sanoo.\n– Tosin ihmettelen edelleen, mitä hemmettiä minä teen talviurheilulajien parissa, Olli jatkaa nauraen.\nUrheilustudion päätuottaja Laura Lehtonen korostaa, että lajilla ei ole niinkään merkitystä, sillä jokainen oman lajinsa erikoisosaaja pystyy puhumaan treenaamisesta ja huippu-urheilijan elämästä myös yleisemmin.\nPetra Olli on tähän joukkoon oiva lisä.\n– Huippu-urheilussa on paljon asioita, jotka eivät ole lajisidonnaisia. Urheilustudion vahvuus on juuri monipuolisuus, lisää ohjelman tuottaja Kristiina Kekäläinen.\nKaisa Mäkäräinen nähdään Jatkoerä-sarjan lisäksi Urheilustudiossa myös asiantuntijaroolissa. Hän tarjoaa katsojille ampumahiihdon parista kertynyttä tietoa ja asiantuntemusta niin kilpailutilanteisiin kuin harjoitteluun liittyen, mutta selostamossa häntä ei kisojen yhteydessä nähdä.\nViikonloppuina nähtävän Urheilustudion asiantuntijakaartissa nähdään muutamia uusia nimiä ja aluevaltauksia: maastohiihtotiimiin liittyvät moninkertainen arvokisamitalisti Aino-Kaisa Saarinen sekä valmentaja Toni Roponen.\nJanne Ahosen asiantuntijarooli laajenee mäkihypystä yhdistetyn mäkiosuuksiin, ja alppihiihdon asiantuntijana toiminut Marcus Sandell alkaa myös selostaa kisoja.\nHelmikuun ensimmäisellä viikolla starttaavat Pekingin olympialaiset näkyvät ja kuuluvat Ylen kanavilla kaksi ja puoli viikkoa lähes ympäri vuorokauden.\nKatsojat pääsevät jo ennen olympialaisia tutustumaan kiinalaiseen elämäntapaan ja kulttuuriin Kalle Palanderin kanssa. Kalle ja kiinalainen juttu -sarjassa opetellaan muun muassa puhumaan kiinaa ja tekemään nuudeleita sekä tutustutaan niin kiinalaisiin pöytätapoihin kuin ihmissuhteisiin.\nTalviurheilukausi starttaa katsojien osalta Levin ja Rukan maailmancupeista marraskuussa Ylen kanavilla. Levi starttaa lauantaina 20. marraskuuta, Ruka viikkoa myöhemmin perjantaina 26. marraskuuta.\nYlen talviurheilukausi pitää sisällään kaikki kotimaan hiihtokisat sekä ampumahiihdon maailmancupit, suuren osan muiden lumilajien maailmancupeista sekä kauden ehdottoman kohokohdan, Pekingin talviolympialaiset.\nUrheilustudio, lauantaina 20.11. TV2 klo 11.15 alkaen\nLue koko artikkeli uudesta Tv-lehdestä! Lehti on myynnissä 17.–23.11. yhdessä Ilta-Sanomien kanssa. Digiversion löydät täältä.\nTilaa IS Tv-lehti täältä!


Äidinmaidosta ja lypsämisestä - Meriannen mielessä\nÄidin maidontuotanto ei ole itsestäänselvyys, vaikka se siltä saattaisi tuntuakin. Ajatuksissa onkin joskus pyörähtänyt, että miten ennenvanhaan ennen mitään äidinmaidonvastikkeita pieni vauva selvisi, jos äidiltä ei herunutkaan tipan tippaa omaa maitoa? Vietiin naapuriin, jonka tisukoista herui enemmän kuin mitä oma lapsi söi? Olen kuullut tapauksista, kuinka äiti on ollut aivan maansa myynyt, kun raskaudesta turvonneet melonit eivät olekaan tuottaneet sitten sitä vauvan ihan kaikkein parasta ja ilmaista ruokaa kaikkine vitamiineineen ja puolustuskykyä suojaavine aineineen.\nJa oli vähällä, että minä olisin ollut yksi heistä. Ehdin jo raskausaikana huolestua, kun ei tisseistä herahtanut maitoa kertaakaan, kun olin kuullut että sitä saattaisi eritoten raskauden loppuvaiheessa tapahtumaan (no, tietysti, raskauden ”loppuvaihe” ei nyt meillä mennyt oikein oppikirjojen mukaisesti). Mutta kun Elsa oli syntynyt, minulle alettiin heti kertomaan että minun pitäisi alkaa tissejäni lypsämään. Että maitontuotanto alkaisi. Joskus hoitajien kommentit tuntuivat jopa painostukselta, vaikka eiväthän he sitä niin tarkoittaneet. Minä olin vain herkkä. Kun sitten omassa huoneessani rimpautin kutsukelloa ja sain huoneeseeni päivän kätilöni, minua ujostuttti pyytää apua. Ehkä siksi, kun päivän kätilöni sattui olemaan opiskelija, ja mies.\nJa minä kun luulin olevani niin rempseä ja nakuilun ei pitäisi tuntua missään, näin suomalaisena. Jaa.\nNo, ei siinä mitään, tämä nuori mies haki sitten neulotun tekotissin (!) ja demonstroi sitä käyttäen, miten sormeni pitäisi asettaa nännini ympärille ja millä tavalla puristaa. Hän antoi eteen muutaman pipettiruiskun, joihin voisin imaista aikaiseksi saamani maidon. Hän kysyi, oliko minulla kuvaa pienestäni, ja käski sitten asettaa teholta saamani kuvan näkösälle lypsyjen ajaksi. Hän ohjeisti ajattelemaan pientäni, kuvittelemaan miltä hän tuoksui, ja jos vain saisin esimerkiksi Elsan käyttämän vaatteen haisteltavaksi lypsyn ajaksi niin kaikesta siitä olisi apua. Tämä erittäisi kuulemma hyvänolon hormonia, juuri sitä samaa mitä orgasmin aikana erittyy, ja tämä taas nopeuttaa maidon tuottamista. Sitten hän armollisesti poistui huoneesta, ja minähän yritin ähertää annettujen ohjeiden mukaan tissejä hieroen.\nMitään ei tapahtunut. Yritin olla herpaantumatta – eihän sitä varmasti ekalla kerralla mitään pitänytkään tulla, eihän? Ja jokainen tissin tiristyshän stimuloisi aivoja että sitä maitoa tarvittaisiin tuottaa, eikös juu?\nOhjeistuksen mukaisesti kolmen tunnin päästä olin taas ähertämässä tissieni parissa, enkä edelleenkään saanut mitään aikaiseksi. Turhautti.\nTodennäköisesti jo seuraavan kolmen tunnin päästä rimpautin soittaa taas kutsukelloa. Yövuorossa ollut kokenut naiskätilö tuli seuraksi. Hän otti aivan toisen otteen koko lypsämistouhusta; hän istui viereeni, näytti ensin sillä tekotissillä miten tehdä ja kun minä sitten toistin sitä mitä hän juuri näytti, niin hän kysyi luvan saisiko hän lypsää ja näyttää ihan tissistä pitäen miten tehdä. Vissiin en ollut ihan hokannut lypsyliikkettä. Suurinpiirtein riemusta kiljuen sanoin ”Kyllä kiitos!” ja niin hän rempseästi otti ja näytti. Ja sieltähän tirskahti tulla maitoa!\nHän lypsi vähän ja sitten minä taas kokeilin – ja maitoa tuli taas, ei yhtä paljon jokaisella vedolla kuin tämän kätilön lypsämänä mutta kuitenkin! Tunsin suorastaan hehkuvani ylpeyttä. Minä tuotin lapselleni ruokaa! Saimme yhteistuumin muistaakseni vähän alta millin verran lypsettyä maitoa – mikä tuntui aivan uskomattomalta saavutukselta.\nSeuraavalla lypsykerralla, taas tasan tarkkaan kolmen tunnin päästä, en ujostellut soittaa apua. Tällä kertaa seurakseni tuli opiskelijakätilö (nainen), joka istui myös viereeni ja minun lypsäessä hän keräsi ruiskuun aikaan saamani maidon. Kärsivällisesti hän istui seuranani noin tunnin ajan, ja aikamme ratoksi juteltiin äitiydestä ja naiseudesta sekä naisten keskinäisestä kanssakäymisestä. Kuinka miehet eivät ikinä pääsisi esimerkiksi juuri tätä kokemaan – yhdessä keskellä yötä sängyllä istumista toisen äidin kanssa, äidinmaidon lypsämistä.. Aivan järisyttävällä tavalla tunsin jonkinlaista suuren suurta naiseuden yhteyttä, ajattelin kaikkia niin lypsäviä äitejä kuin imettäviäkin, kuinka koko ihmishistorian ajan äidit ovat tukeneet tosiaan ja kuinka luonnollista olisi esim. oman äidin tai vaikkapa anopin kanssa istua vierekkäin ja pusertaa vauvalle ruokaa tissistä, jos imettäminen ei onnistuisi.\nSaimme jo pari milliä aikaiseksi, ja olo oli kuin olympiavoittajalla. Olin niin kauhean ylpeä, ja naama samaisesta tunteesta hehkuen kiikutin tehohoidon hoitajatädeille maidosta täydet ruiskut, joista heti Elsan huulille tippa tiputettiin. Onnellisesti hymyillen katselin kun pieni kieli lipsutti maistella äitinsä maitoa.\nJoskus mietin, olisiko koko maidontuotanto edes alkanut, jos olisin ujostellut niin paljon etten olisi kehdannut soittaa kutsukellolla kätilöä avuksi.. Tästä viisastuneena, yrittäkää te kuin minäkin muistaa, että ei ole olemassa tyhmää kysymystä ja kysyvä ei tieltä eksy, niinkuin ne jotkut viisaat sanoo – oikeasti, parempi kysyä kuin katua!\nKerta kerralta lypsetty maitomäärä kasvoi, kunnes yhtenä aamuna tissini olivat aivan kivikovat, yhtään valehtelematta. Rintsikoiden pito sattui. Oli kuin tissieni sisälle olisi yön aikana tunkaistu kaksi painavaa ja kovaa hunajamelonia. Käsin lypsin muutaman millin, mutta tissit eivät siitä laskeutuneet, ja mietin, että tätäkö siskoni sanoma ”supertissivaihe” tarkoitti. Miksi kukaan ei varoittanut että se saattaisi sattua näinkin paljon? Laitoin roiskeläpät liivien sisälle ja ennen aamupalaa hipsin sanomaan Elsalle huomenet.\nJossain vaiheessa ymmärsin soittaa kutsukelloa ja sain kätilön taas seuraksi. Yksi katse tisseihin riitti ja hän haki minulle uuden vempeleen sänkyni viereen.\nLypsylaitteen. Sain ohjeet, että lypsää saisin 10 minuuttia per tissi, 5 minuutin välein tissiä vaihtaen (muistaakseni näin). Ettei nännit halkeilisi. Lypsykone huutamaan ja suu auki tuijotin miten tissistä turskusi maitoa pulloon – minkä vaivan näin jokaisen tuollaisen tipan eteen aiemmin, mitä tämä laite yhdellä vedolla tissistäni nyt sai? Kun lypsyaika tuli täyteen, tissini olivat edelleen kivikovat. En sitä kyseenalaistanut.\nSeuraavalla lypsykerralla oloni ollessa edelleen erittäin epämukava päätin antaa lypsykoneen huutaa jokaisella tissillä niin kauan, kunnes maidon tulo selkeästi ehtyisi. Kone työskenteli melkein puolisen tuntia per tissi, mutta ai autuas mikä tunne levisi kun tissien kovuus hävisi, kun kaikki maito olikin saatu pulloihin! Ja ymmärsin, että mikä blondi olinkaan ollut – tissit olivat siis kovana siksi, kun ne olivat tuskallisen täynnä maitoa! Teki mieli paukuttaa päätä seinään, ja kovasti sympatioin niitä lehmiä laitumella, jotka lypsyn perään huusivat. Ymmärsin ihan täysin, miltä heistä tuntui, ja miten helpottava olo oli, kun tissit oli saatu tyhjennettyä..\nTämän jälkeen annoin lypsykoneen aina laulaa niin pitkään, kunnes olo oli selkeästi huojentunut ja maidon tulo hitaampaa. Tasaisesti maidontuotanto kasvoi entisestään, niin että pian jokaisella lypsykerralla tuotin 250-450ml kerta, mikä aiheutti suurta ihmetystä kätilöiden keskuudessa ja kuulin olevani oikea superlypsyäiti. Täytin hyvin nopeasti Elsan maidolle varaton tilan teho-osaston jääkaapissa kuin myös pakastimessa.\nKotiin päästyäni jatkoin lypsämistä.\nLypsyhetkien työn tuloksia.\nOpettelimme Elsan kanssa myös imetyksen jaloa taitoa, mikä oli aivan uusi taito meille molemmille. Pikkuhiljaa me molemmat siinä harjaannuimme, mutta Elsalla kesti pitkään, että hän pääsi nenäruokintaletkusta eroon. Minä pääsin sairaalaan yöksi pari kertaa, jotta Elsa harjaantuisi ottamaan ravintonsa tissistä, ja Elsan viimeiset kaksi viikkoa minä vietinkin kokonaan sairaalalla eläen, ollen jatkuvasti tisseineni läsnä. Kuitenkin Elsa oli liian heikko syömään pelkästään tissiltä, joten opettelimme myös pullolle. Hän aloitti siis ruokailut aina imetyksellä, ja väsähdettyään annoimme lopun äidinmaidon pullosta (tai aluksi nenäletkun kautta, mutta sitten kun Elsalla meni hermo moiseen vempeleeseen kuten täällä aiemmin kerroin, niin sen jälkeen loput ruoasta tuli pullosta).\nElsalla oli suuria vaikeuksia kasvaa. Viimeiset viikot sairaalalla vietimme vain sen takia, kun paino ei lähtenyt nousemaan halutulla tavalla. Kun vihdoin vauvamme paino oli noussut melkein kolmeen kiloon, pääsimme kuin pääsimmekin kotiin. Sitten alkoikin se mielenkiintoinen aikatauluttaminen – miten ehdin hoitaa kotihommia, hoitaa vauvan ja lypsää 3 tunnin välein? Niinpä.\nKotona yritin edelleen sinnikkäästi jatkaa tissin tarjoamista, mutta Elsa tuntui väsyvän siihen hyvin nopeasti. Ja kun kasvun varmistamisen takia piti maitoon lisätä lisäravinteita, koska yksinään maitoni ei ollut tarpeeksi, vaivihkaa kaikki ruokinnat lipsahtivat lypsetyn äidinmaidon antamiseen pullosta. Ehkä olisin tarvinnut hoitajan/kätilön siihen viereen kannustamaan imetystä, joka olisi ollut helpompaa kuin jatkuva lypsykoneessa kiinni oleminen ja pullojen sterilisointirumba. Mutta kuten sanottua, se äidinmaito ei hänelle yksinään ollut tarpeeksi..\nLypsäminenhän on sama kuin imettäminen? Kun tissit pitää saada tyhjäksi, niin nehän tyhjennetään. Vaikka julkisella paikalla.\nNähdessäni imettäviä äitejä tunsin piston sydämessä, kateutta ja katkeruutta. Tuota minäkin halusin. Olivat he miten väsyneen ja nuutuneen näköisiä yösyötöistä johtuen, minä olin kateudesta vihreänä ja katselin surullisena Elsaa, jonka voimat eivät riittäneet maidon imemiseen itse tissistä, ja joka tarvitsi enemmän ravinteita kuin mitä maitoni hänelle antoi. Se on sellainen tunteiden kirjo, mitä on vaikea kuvailla. Kateutta, syyllisyyttä, katkeruutta, huonommuuden tunnetta. Minä en ollut tarpeeksi hyvä, minä en päässyt tuohon, tajuatteko te muut äidit miten käsittämättömän onnekkaita olette kun noin voitte tehdä, niin rankkaa kuin se onkin? Ja vaikka se tarkoittaisi että isi ei voi auttaa syötöissä ollenkaan, päinvastoin kuin meillä kotona?\nKun Elsa oli ollut jo muutaman viikon kotona, oli ensimmäinen teho-osaston rutiini lääkärintarkastus. Siinä ilmeni, että Elsa ei edelleenkään kasvanut niinkuin piti, ja paikalle saapunut jo sairaalalla oloajalta tuttu ravintoterapeutti sanoikin, että on aika siirtyä ainakin osittain äidinmaidonvastikkeelle. Saimme reseptin SMA:n High Energy Milk:lle, mitä ryhdyimme antamaan Elsalle kaksi 250 ml pulloa päivässä jaettuna tasaisesti ruokintakerroille, sekoitettuna minun maitooni.\nEnsimmäisillä kerroilla vastiketta antaessa olo oli ihan kuin minut olisi jollain tavalla revitty irti Elsasta. Että olisin epäonnistunut. Kun Elsa lupsutti syödä pullosta minun maidon sijaan tuota muuta maitoa, mielikuvissani surullisesti hyppivät pienet orvoksi jääneet karitsat, jotka äidinmaidonvastiketta pullosta söivät..\nJa kun tuota äidinmaidonvastiketta ruvettiin antamaan, minä rupesin samalla kyseenalaistamaan oman lypsämiseni järkevyyttä. Sitä jatkuvaa huolehtimista että eihän maidontuotanto vain ehdy, juonhan tarpeeksi, ja aikataulutusta – miten ehtisin lypsää? Koin, että lypsäessäni olin poissa Elsan luota, sillä olin silloin kiinni lypsykoneessa. Turhan usein Danin ollessa töissä ja itse ollessani lypsämässä jouduin pitämään lypsykonetta toisella kädellä, toisella hyssyttää itkevää Elsaa..\nNiin Dan kuin hänen vanhempansa ja siskonsa muusta perheestä puhumattakaan pitivät minulle palopuheita siitä, että kukaan ei voi minua syyttää jos lypsämisen lopetan. Että olen ollut aivan uskomaton äiti, kun olen jaksanut lypsykoneeseen itseäni kytkeä näinkin pitkään, ja että Elsan kehitykselle se on ollut erittäin tärkeää. Kun inisin, että kehoni jälleen kerran meidät petti kun ei tuottanut tarpeeksi rasvaista maitoa (ekan kerran keho petti kun istukka imi Elsasta veret eikä ruokkinut), he toruivat ja sanoivat että olen väärässä, että Elsa tarvitsee vain vähän enemmän ekstraa keskosuutensa takia. Kärvistelin ja itkin syyllisyyden tuskissa silti, tuntui etten ollut tarpeeksi hyvä sotkiessani lypsämääni maitoon tuota erikoismaitoa. Mutta yhä enemmän ja enemmän aloin nähdä järkeä ja armollisuutta siinä, että lopettaisin lypsämisen.\nOlinhan jo hänelle lypsänyt maitoa 3,5 kuukautta, ja hän oli nyt saanut ensimmäiset rokotuksensa. Äidinmaidon työ immuniteetin ylläpitämisessä oli siis täytetty, nyt oli kehossa jo rokotteetkin auttamassa eikä siis äidinmaito ollut ainoa suoja.\nNiin lopulta päädyin lopettamaan lypsämisen, ja Elsa sai Cow and Gate-merkkistä äidinmaidonvastiketta ja tuota mainittua erikoismaitoa yksinään sen jälkeen, kun maidontuotanto ehtyi tisseistä ja kaikki aiemmin pakastamani maito oli hänelle jo syötetty. Ja yhtäkkiä hän alkoi kasvaakin aivan älytöntä vauhtia. Kahta senttiä ja monia satoja grammoja parissa viikossa. Nyt kolmen kuukauden lypsämisen lopettamisen jälkeen 6 kuukautta vanha tyttömme on vihdoin yli 5 kiloa painava onnellinen tyttönen, joka nukkuu 7-9 tuntia öisin putkeen ja ihmettelee nyt uusia makuja, kun hänelle kerran pari päivässä lusikoimme suuhun murskattua banaania tai hedelmäsoseita ravintoterapeutin suostumuksella.\nTottakai olen murehtinut, että olisiko tyttömme voinut paremmin jos olisin lypsämisen suhteen luovuttanut aiemmin.. Olisiko hän kasvanut nopeammin, kehittynyt jollain tavalla paremmin? Mutta tämä on vain jossittelua, johon kukaan ei voi antaa varmaa vastausta. Minkä lisäksi yritän kovasti muistaa, että vaikka kuinka äidinmaitoni ei ehkä ollut tarpeeksi kaloripitoista, niin silti siinä oli niitä joitain hivenaineita ja muita vitamiineja, niitä Elsaa suojaavia ainesosia, joita parhaimmassakaan äidinmaidonvastikkeessa ei ole. Mutta nämä syyllisyydentuskat ei jätä rauhaan, ehkä tämä on osa äitiyttä?\nTarinamme on siis nenäruokintaletkua, imetysopettelua, pullolle päätymistä, lypsämistä, korvikkeeseen siirtymistä, ja nyt ollaan opettelemassa kiinteän ruoan makuun.\nMitä ajatuksia tämä herätti, jäikö jotain epäselväksi? Ja te muut äidit, miten teillä tämä ruokintashow meni, mitä tunteita silloin itse koitte?\nMeriannen | 21.3.2014 klo 20:01\nMinulle kasvotusten saatu vertaistuki on ollut todella tärkeää – mutta yhtälailla netissä käydyt keskustelut. Miten ihmeessä sitä selvittiin ennen internettiä? On niin lohduttavaa tietää, että aina on leijonaemoissa ja muissa ryhmissä joku paikalla, jos tarvitsee avautua.. Ihmisiä, jotka ymmärtää. \nMinna | 29.10.2013 klo 11:08\nTätä argumenttia ei ihan kaikille äideille voi sanoa, mutta siulle sanon: luota itseesi, luota äitiyteen ja naiseuteen  Minä uskon siihen, että kun vain heittäytyy täysin äitiyteen, niin vaistot kertovat uskomattoman paljon. Olet varmasti ollut ihan oikeassa lypsäessäsi maitoa, ja olet varmasti ollut myös oikeassa korvikkeen antamisessa. \nItse olen huomannut, että moni asia on tullut ihan kuin jostain vaistosta. Että nyt voisikin muuten siirtää vauvan omaan sänkyynsä nukkumaan, tai nyt muuten tuntuukin siltä, että imetys voisi riittää. Äidillä on kuitenkin oma herkkyytensä olla lapsen kanssa samalla aaltopituudella. Vaikeaksi asian tekee se, että siinä vaaditaan hirveästi itseluottamusta. Täytyy erottaa, milloin joku asia nousee esiin syvältä itsestä, milloin taas muiden sanomisista tai asenteista.\nTällä tarkoitan sitä, että pää pystyyn  Unohda muiden mielipiteet ja kuuntele itseäsi. Todennäköisesti et tekisi uudestaankaan mitään toisella tavalla, ja vaistosi sanoo, että olet toiminut koko ajan lapsesi parhaaksi \nMeriannen | 29.10.2013 klo 15:10\nKiitos Minna, kommenttisi herkisti minua antaen voimaa ja sen luettuani hymyilin koko matkan äitiysryhmätapaamiselta kotiin, ja vieläkin tätä tavaillessa kommenttisi ilahduttaa ja tuo hyvää mieltä! Kiitos! <3\nSitä tottakai toivoo koko ajan tekevänsä oikein, ja olen itselleni yrittänyt perustella lypsämisen jatkamista ja oman maitoni syöttämistä sillä, miten vähällä tähän mennessä ollaan päästy esimerkiksi juuri yskän ja muun suhteen. Onhan EL ollut kipeänä, mutta ei esimerkiksi erään tuttavaperheeni vauvan tavoin – tämä pikkupoika tuntuu olevan jatkuvasti kipeänä, melkein alituiseen keuhkokuumeessa. Tämä äiti ei pystynyt imettämään, vaikka kuinka olisi halunnut, maitoa ei vain tullut. Ja sitten eittämättä kuitenkin ajatukseni kääntyvät EL:n kasvuun ja miten se on suorastaan singahtanut nousuun heti kun vastikkeelle siirryttiin..\nMutta edelleen totta, jos joutuisin tekemään kaiken uusiksi, olisin edelleen tarjoamassa tissiä, lypsämässä maitoa pulloon ja tarjoamassa näitä ensisijaisesti niin pitkään kuin vain mahdollista! \nJa vielä pitää sanoa, että tuo äidinvaisto tuntuu olevan kyllä jokin aivan käsittämätön voima – sieltä jostain syvältä kumpuaa vain ideoita ja ajatuksia, ja joskus huomaan tekeväni vaistomaisesti jotain uudella tavalla sitä sen kummemmin pohtimatta ja huomaan, kuinka EL vastaa siihen positiivisesti! Äitiys tekee meistä supernaisia!\ntessa | 8.3.2014 klo 12:51\nSiellä Englannissa taidetaan imettää vieläkin vähemmän kuin täällä Suomessa. En tiedä millaisia mamma- ja arvokeskusteluja siellä on, mutta täällähän imetyskeskustelut kääntyvät äkkiä hyvin veriseksi riidaksi. Samaan aikaan tutkimukset kertovat, että suomalaiset äidit imettävät merkittävästi lyhyemmän aikaa kuin toivoivat imettävänsä. Tämä saa ainakin omiin silmiini imetyskeskustelut näyttämään lähinnä sille, että kyseessä on katkeruus ja mielipaha, mikä sitten kätketään sen hyökkäävyyden alle. Imetyksestä ei saa puhua neutraalistikaan ja kaikki neuvot koetaan helposti syyllistämiseksi.\nToisaalta suomalainen imetysohjaus on varsin riittämätöntä. Terveydenhoitajien koulutuksessa imetystä on ehkä yhden lyhyen kurssin verran, ja näillä opeilla sitten lähdetään neuvolaan töihin. Synnärilläkään ei helpolla neuvoja saa, ehkä ei uskalleta neuvoa, etteivät äidit syyllisty? Meilläkin oli vauvan kanssa ongelmainen alku ja kätilö sitten päätti että lisämaitoa, jota sitten tuttipullolla toi. Itse jouduin kysymään, että miten olisi hörppyyttäminen? Sen hän osasi oitis neuvoa, mutta entäpä jos en olisi osannut kysyä? Minua ei myöskään patistettu lypsylle, jotta lisämaito olisi edes omaa maitoa. Sitäkin piti itse pyytää! Sitten kun vihdoin pääsin pumpulle, vetäisin yli desin maidot kerralla. Sinä vedit vielä paremmaksi, onnistuit lypsämään puoli litraa ilman vauvaa ja imetystä! Wau! Käsin en osaa lypsää lainkaan – eikä minua luonnollisesti siihenkään opetettu. Vauvan oteongelmat piti ratkoa itse netistä löydetyn hampurilaisoteohjeen avulla, sairaalasta ei siihenkään mitään apua saanut. Lopulta onnistuimme kaiken oman etukäteistietoni avulla lähtemään sairaalasta täysimetyksellä. Sairaalan ohjeilla imetys olisi kaatunut jo sairaalassa, mikä olisi ollut harmi myös sairaalalle, sillä jatkoin hyvää lypsykokemustani ja ryhdyin maidonluovuttajaksi. Onko siellä Englannissa luovutettua äidinmaitoa tarjolla sairaalassa?\nTodella hienosti jaksoit lypsää! Vaikka se oli itselleni melkoisen vaivatonta, en silti jaksanut tehdä sitä kuin kerran päivässä – sinä teit sen monta kertaa päivässä! Jos muuten vielä joskus pääset lypsämään tai joku tätä postausta lukee vinkkien toivossa, niin suosittelen Aventin käsipumppua (siitä sähköisestä versiosta minulla ei ole kokemusta, mutta ymmärtääkseni pumppu rakenteeltaan on sama siinäkin), se oli todella paljon helpompi ja tehokkaampi kuin sairaalan laitospumppu! Sterilointi onnistui itselläni kätevimmin mikrossa, Aventin omalla mikrosteriloijoilla. Pohjalle vettä, puhtaat pumpun osat kyytiin muukaan, vehje suihkun ajaksi mikroon ja plim, valmista oli! Tutkitusti toimivaa, sillä luovutetusta maidosta tutkitaan bakteerimäärät, ja puhdasta näytti.\nYmmärrän hyvin mielipahasi tästä kaikesta. Minäkin tunsin mielipahaa, vaikka alkumme oli huomattavasti helpompi kuin teillä, ja jatko monin verroin helpompi. Silti ehdin itse kokea sen pettymyksen ja epätoivon, kun imetyskään ei tuntunut onnistuvan. Siitä olisi ollut vaikea päästä yli, kun sekä raskaus että synnytyskin olivat jo epäonnistuneet. Sekin on toisaalta toinen tabu mistä ei saisi puhua, sillä lapseni lähti näennäisesti terveenä sairaalasta minun mukanani, joten kaiken pitäisi olla sitä myöten ok? Tänä päivänä lapsi ei enää ihan niin terve olekaan, eikä vaikea alku ole missään tapauksessa ainakaan parantanut tämän hetken tilannetta.\nEikä se imetyksen tukeminen ihan priimaa neuvolassakaan ollut. Alkuun toki kehuttiin, kun vauva oli täysimetyksellä, mutta kun tähtäsin suositusten mukaiseen kuuden kuukauden täysimtykseen, ei siihen tullut minkäänlaista tukea neuvolasta. Muistettiin kyllä alleviivata, että ei haittaa, jos ei siihen pääse. Mutta kun minä halusin, ja minulla oli edellytykset päästä siihen??\nToisen lapsen kanssa sitten niin odotus, synnytys kuin imetyskin olivat liki täydelliset kokemukset. Sairaalassa imetykseen ei puututtu, kun selkeästi sen toista kertaa asialla olevana osasin. Neuvolassa sen sijaan vedettiin pohjat ottamalla pottu puheeksi jo parikuisena. ”Niin ei siis vielä, mutta sitten kun aloitatte kiinteät!”\nLopuksi haluan kaikkia imetysongelmista kärsiviä muistuttaa, että ensimmäisen imetyksen ongelmat eivät yleisesti ottaen vaikuta siihen, miten seuraavat imetykset sujuvat. On siis täysin mahdollista saada juuri omien toiveiden mukainen imetyskokemus, vaikka pohjalla olisi toisenlainen kokemus.\nMeriannen | 9.3.2014 klo 22:28\nHei, ihan ensinnäkin suurkiitos ajatuksella kirjoitetusta kommentista! Tätä oli ilo lukea!\nOlen huomannut, että Suomessa tosiaan imetyskeskustelut käyvät hyvinkin verisiksi. Näyttää siltä, kuin ihmiset pitäisivät oikeutenaan arvostella äitiä hänen ratkaisuistaan, eritoten kaikesta siitä, mitä menee vauvan suusta alas. Tekeekö äiti itse soseet, vai antaako kaupan purkkiruokia? Imettääkö, vai antaako korviketta? Ja jos se on aina kakkosvaihtoehto, niin sitten olisi B-luokan äiti, jollain tavalla huonompaa kastia. Suomessa on tosin sekin puoli Britanniaan verrattuna, että luonnonmukaisuus kuin myös luonnonsuojelu ovat oikeasti arvostettuja. Täällä ei samalla tavalla tunneta kierrätystä, ja ainakin meillä päin Englantia on hyvin harvakseltaan esimerkiksi kirppiksiä. Ostetaan vauvoille paljon kaikkea uutena, vaikka täällä vauvoja tuntuu olevan vähän joka nurkalla ja joka talossa. Ja ehkä tämä näkyy sitten myös suhtautumisessa imetykseenkin. Minä sain hyvin paljon tukea imetyksen/lypsämisen aloittamiseen, mutta en tiedä vaikuttiko siihen vauvani keskosuus. Postauksessakin taisin mainita toisesta äidistä, joka ei kyennyt imettämään – ja hänelle hoitaja toi lopulta pullon, ettei vauva nääntyisi. Paljon puhutaan imetyksestä ja siitä, että se on parasta mitä vauvalle voi antaa, mutta samalla tuntuu kuin täällä ei samalla tavalla teurasteta, jos ei syötäkään vauvaansa rinnalla vaan kaivaakin esiin pullon.\nTOSIN olen huomannut yleisillä paikoilla, että jos selkeästi nuori ihminen/teini syöttää vauvaansa pullolla, häntä katsotaan hyvinkin pahasti. Tuttuni kertoi järkyttyneenä, miten lastenosastolla sairaalassa odottaessaan oli imettänyt omaa vauvaansa, viereen oli tullut istumaan vanha rouva ja vissiin hänen tyttärensä sekä hänen lapsensa. Vanha rouva oli vilkaissut hyväksyvästi sitä, mitä tuttuni oli tekemässä, kehaissut tuttuani vauvalle parhaan tekemisestä, ja sitten oli tiuskaissut hyvin äkäisenä seurassaan olleelle lapselleen, että ”sinähän et noin viitsisi edes tehdä”. Tuntui niin pahalta. On varmasti hankalaa jo muutenkin olla tosi nuorena äiti, ja sitten vielä pistetään lisäpaineita moisista asioista.\n.. Meneepäs miulla nyt sivuraiteille tää vastauskommentti!\nMinä olen nyt ihan järkyttynyt kertomastasi – ehdottomasti pitäisi saada enemmän koulutusta ja siten myös äideille enemmän ohjausta! Minullehan tosiaan näytettiin ihan kädestä – ja tissistä – pitäen, miten lypsää niin käsin kuin pumpullakin! Täällä järjestetään myös hyvin paljon ”antenatal courses”, eli ennen synnytystä äitiyteen/vanhemmuuteen valmentavia kursseja, joissa käydään kuuntelemassa esimerkiksi imetyksestä ja muusta. Eli synnytyksenvalmennuksen lisäksi voisi saada jo vastauksia niihin vauvanhoitoon liittyviin kysymyksiin, mitä eritoten uusilla vanhemmilla masua silitellessä varmasti pyörii mielessä. Itse tosin vain kuulin noista kursseista enkä ehtinyt mihinkään osallistua, ennen kuin sitten EL tapahtui. \nTäälläkin voi lahjoittaa maitoa sairaaloille, mutta se menee erilliseen ”maitopankkiin”: minä olisin halunnut lahjoittaakin heille maitoa, ja täytinkin sitä varten lomakkeita ja kävin verikokeissa. Mutta ongelmaksi muodostui se, että he tulevat noutamaan TUOREEN maidon vain kerran KAHDESSA VIIKOSSA, eli kaikki muu maito siinä välissähän olisi joko pitänyt heittää menemään tai pakastaa sitten omalle tyttärelle. Loppujen lopuksi päädyin aina antamaan samana päivänä lypsetyn maidon suoraan EL:lle, ja sulattelin sitten pakkasestakin hänelle maitoa tarpeen mukaan.\nMiten Suomessa tämä on järjestetty?\nMinä käytin niin käsipumppua kuin sähköistäkin, ja voin sanoa että sähköinen on helpompi. Eritoten jos sitä maitoa tulee paljon. Koin tosin, että se käsipumpun kertaimun tehokkuus oli voimakkaampi kuin sähköisessä, mutta siinä sitä vasta kuule ranteet ja kädet kipeytyy kun manuaalisesti käsin puristelee pumppua useita kertoja päivässä! Siinä mielessä sähköinen oli parempi. Niistä taas minulla ehti olla kaksi, toinen taisi olla tommy tippeen ja toinen.. öö.. Apua! Aventin muistaakseni? Tommy tippee oli hyvä niin kauan kuin se vaan toimi, mutta siinä oli hyvin paljon liikkuvia osia jotka aina käytön jälkeen piti sterilisoida: suosittelisin siis katsomaan sellaista mahdollisimman yksinkertaista, jossa ei ole turhan paljon tavaraa. Ja sähköinen, jos jostain syystä tosiaan joutuu pumppailemaan useita kertoja päivässä! … Ja vielä ostaa pumput molemmille tisseille, vähintäänkin puolittuu lypsyaika! Yhdessä vaiheessa jouduin lypsämään tissin kerrallaan, ja jokaisessa lypsykerrassa tuntui menevän IKUISUUS..! Ja kun viimein oli molemmat saanut lypsettyä, tuntui että voisi aloittaa koko kierroksen uudelleen..\nHah, sehän se onkin! Kun tuntuu että lapsen tultua kotiin pitäisi olla ruusunpunaista unelmaa vaan kaikki, mutta eihän se niin ole. Mutta ei sitä oikein osaa kuitenkaan kertoa kenellekään. Vaikka synnytyksenjälkeinen masennuskinhan voi hyvin iskeä siinä vaiheessa päälle….\nMinä odotan jännityksellä, että miten seuraavan kanssa menisi imetys.. Toivon suuresti, että paremmin, eli että päästäisiin ihan oikeasti imettämään että saisin senkin kokemuksen, mutta sitten pelottaa että entäs jos sekin menee yhtä vaikeasti..\nTulevaisuushan sen näyttää, nyt vain jo mietityttää!\n(Ja ei, en ole raskaana)\nKiitos vielä kerran aivan upeasta kommentista! <3\nStazzy | 14.3.2014 klo 21:57\nMulle lätkittiin heti heräämön jälkeen maitopumppu käteen. Ei mitään käsin lypsämisiä. Kyllä sitä maitoa ehti kuukauden aikana aika paljon kertyä pakastimeenkin. Mutta sen jälkeen en ole juurikaan pumpannut. Siitä saamarin 6-8 kertaa vuorokaudessa -tahdista jäi sellainen trauma, että nykyään pumppu lähinnä irvistyttää (kuljetan käsipumppua töissä mukana, koska imetän vieläkin osin, ja toisinaan tissit täyttyvät kesken päivän.) Mulla oli sellainen kahden rinnan Medelan sähköpumppu vuokralla. Muuten ihan ok, mutta se wrumps wrumps wrumps -ääni O_o\nImetystukeen omassa sairaalassani olin kyllä erittäinkin tyytyväinen. Oletin, ettei Ranskassa juurikaan kiinnostuta asiasta (ja totuus on, että monet eivät imetä), mutta tuki oli silti hyvää.\nViisi kuukautta täysimetin, ja sitten tämä paskamutsi palasi töihin (ei ihan Suomen äitiyslomia) ja laittoi lapsensa osapäivähoitoon. Siellä saa korviketta… ja tunnustan, että nykyään kotonakin iltavellinä. Olen ollut hämmästynyt siitä, miten vähän asia omatuntoani painaa. Kunhan lapsj syö, se lienee tärkeintä. Ja se syö hyvin.\nMeriannen | 15.3.2014 klo 22:56\nHuh, aika jännä! Minulle sanottiin että ensin on opeteltava käsin lypsämään, koska pumppu olisi maidottomille rinnoille liian voimakas. Kuinka siun kroppa sen sitten kesti? Sitten, kun maito oli laskeutunut, sain sitten pumpun käyttöön..\nJoo! Itsellänikin meinasi mennä hermo siihen sähköpumppujen ääneen! Piti melkein poikkeuksetta laittaa aina jotain taustalle soimaan/telkkarista tulemaan jotain, että huomio menisi muualle.. Milloinkahan moisista löytyisi äänettömiä versioita?\nEikä mikään paskamutsi! Täälläpäin ainakin sanotaan, että ensimmäiset .. 4kk? On ne tärkeimmät kuukaudet imettää. Koska sitten niihin aikoihin lapsi saa ensimmäiset rokotteensa, eli ei ole immuniteetti enää vain äidinmaidon varassa. Itseäni raastoi jonkin aikaa se, että en imettänyt/lypsänyt, mutta nykyään moinen ei enää tunnu missään. Ihana vain, kun toinen syö – niin maitoa aina silloin tällöin kuin hurjan määrän kiinteitä ruokia!\nStazzy | 16.3.2014 klo 21:09\nEi mulla ainakaan ollut mitään ongelmia. Tietty rinnat olivat alussa arat, mutta eivät samalla tapaa kipeät kuin parin viikon ajan sitten, kun lapsi alkoi syödä niistä täysipäiväisesti. Aika kevyellä imulla mä kyllä aloitin. Sairaalalla käytin välillä semmoista high tech -pumppua, siinä oli aika hiljainen ääni.\nJa muistan tosiaan itsekin sen riemun, kun sai ekan kerran irti muutaman tipan maitoa, joka ruiskussa vietiin osastolle ja levitettiin lapsen huulille. Vieläpä kiireessä, kun sitten häntä saman tien alettiin siirtää kuljetettavaksi toiseen (isompaan) sairaalaan tarkempiin tutkimuksiin.\nMeriannen | 17.3.2014 klo 10:09\nAika jännä oikeasti, että minä en saanut pumppua heti vaan piti opetella käsin lypsämään! .. Toisaalta siitä oli apua sitten, kun ei pumppu jostain syystä ollutkaan mukana. Pumppua käyttäessäni hoitajat olivat tosi tarkkoina, ettei vaan nännit haljenneet tai muuta!\nVoi että, eikö ollutkin ihana tunne! Nähdä pikkukieli lipomassa ja maistelemassa.. Mikä teidän pienen tarina on? <3\nStazzy | 17.3.2014 klo 20:12\nTarina… noh, lyhyelti kyse oli helposta ja hyvin menneestä raskaudesta, joka vko 33+5 muuttui liikkumattomaksi vauvaksi. Menin sitten käymään synnärin päivystyksessä ihan rauhoittaakseni itseäni. Paitsi että jouduin saman tien kiireelliseen sektioon. Vauvan sydänäänet hidastelivat. Syyksi selvisi lapsiveden vähyys, sitä oli ilmeisesti tihkunut hiljalleen.\nTirppanaa tutkittiin paljon alkuaikoina, sillä tyttö oli viikkoihinsakin nähden turhan pieni. Ja miniversiohan tuo on vieläkin (reilut 6kk). Mutta muuten koettaa vähitellen ottaa ikätovereitaan kiinni, vaikkei vielä kääntyile tai ryömi.\nMeriannen | 17.3.2014 klo 23:54\nMelkein samoilla raskausviikoilla! Voi, tekisi niin mieli antaa sinulle hali! Ihan kamala tilanne! Meilläkin kävi samoin, sydänäänet laiskat, mutta syyksi selvisikin tuo fetomaternaalinen vuoto. Eli hänen korjattu ikänsä menee jossain neljän kuukauden hujakoilla? Ymmärtääkseni siinä iässä nämä pienet ihmiset yleensä alkavat harjoitella kääntymistä kyljelleen?\nJärjestetäänkö siellä keskoslasten vanhemmille tukiryhmiä? Itselleni oli hyvin terapeuttista käydä omassa paikallisessa vastaavassa istumassa ja juttelemassa muille äideille, jotka tiesi nuo huolet. Tiesi, miltä tuntuu kun lapsi ei kääntyilekään kyljelleen, vaikka ”oikea ikä” on sitä ja tätä. Se lause, mikä minulla jäi ikuisesti mieleen, on: ”he tekevät kaiken ihan omalla ajallaan. Niin jo todistetusti maailmaan tulemisensa, kuin myös sitten nuo kaikki temputkin”. Se ajatus lohdutti meikäläistä, kun odottelin innokkaasti tyttömme liikkumisen aloittamista.\nNo, nyt ikää on se 11kk oikeasti ja korjatusti 9kk, hän osaa kyllä kääntyä kyljelleen mutta mieluiten makaa selällään. Ja tosiaan opettelee nyt kovasti ojentamaan kättään saadakseen esineitä/koskettaakseen esineitä. Pään kontrolliakin vielä harjoitellaan.\nMiten paljon vielä on tutkimuksia? Kuinka pitkään siellä keskosvauvat pysyvät lastensairaalan tarkkailussa?\nStazzy | 19.3.2014 klo 19:31\nVastaan tähän kun alkoi mennä niin kapeaksi \nTirppanalla on nyt suunnilleen 5 kk korjattua ikää (oikeaa ikää 6,5kk). Kyllä sitä pitää välillä oikein muistuttaa itseään, että aikanaan, aikanaan. Tutkimuksia ei nyt ole ollut enää sen kummemmin, tavallisia seuraamiskäyntejä. Viimeksi kai tammikuussa. Veikkaan, että keskosia seurataan täällä ihan lapsen kunnon mukaan. Kai vähän tarkemmin eka vuosi, jos ei ongelmia ole.\nEn ole sen alun jälkeen varsinaisesti kaivannut mihinkään äitiryhmään. Ehkä mä sain vertaistukeni netistä ja muualta. Tärkeä tämä internet joskus 


Henri Lahti: Ravintolatyöntekijä – muista pitää taukoja! - Shaker\nHenri Lahti: Ravintolatyöntekijä – muista pitää taukoja!\nKaikki baarin työntekijät ovat baarin edustajia ja suurin osa sitä, millaisena asiakkaat baarin kokevat. Jos työntekijät eivät voi hyvin, saattaa hyvä asiakaskokemus olla ennemmin vain yksittäinen tähdenlento kuin jatkuva standardi.\nTeksti Henri Lahti Kuvat Jaakko Romu\nSinä olet yhtä kuin baarisi, mutta pitäisikö sinun kantaa kaikki vastuu asiakaspalvelusta? Ei, vastuu on myös johtoportaalla.\nSeuraavalle vuosikymmenelle mennessä yritysten maailmassa pyörii yhä enemmän ja enemmän termi työntekijäkokemus. Taustalla ajatus siitä että positiivisen vaikutelman yrityksestä antaa hyvinvoiva ja iloinen työntekijä, joka ainakin minun korvaani kuulostaa erittäin järkevältä.\nAsiakaspalvelusta puhuttaessa mietitään usein vain asiakkaita, mutta johtoportaan näkökulmasta myös sisäisen palvelun pitäisi olla yrityksen rautaisessa ytimessä. Kaikki baarin työntekijäthän ovat baarin edustajia ja suurin osa sitä, millaisena asiakkaat baarin kokevat. Jos työntekijät eivät voi hyvin, saattaa hyvä asiakaskokemus olla ennemmin vain yksittäinen tähdenlento kuin jatkuva standardi.\nYksi ilmeisimpiä parannuskohtia, ja ravintola-alan suurimpia mustia aukkoja, ovat tauot. Baarimestarit saavat usein työpaikoillaan taistella taukojensa puolesta. Suuretkin ketjut ennemmin leikkaavat tunteja kuin pitävät huolta siitä, että kaikki pääsevät laissa määritetyille tauoilleen. En usko että on toista alaa, jossa taukoja katseltaisi yhtä sumein silmin kuin ravintola-alalla. Ja tämä on ala jossa työssä jaksaminen on keskiössä sekä työkaaret harmittavan lyhyitä.\nPositiivisen vaikutelman yrityksestä antaa\nhyvinvoiva ja iloinen työntekijä.\nAsenne että tauot ovat lähinnä vitsi, vaikuttaa pahasti pöydän molemmilla puolilla. Mesut ottavat ylpeyttä siitä kuinka he ovat taistelleet illan läpi parin vesilasillisen voimin. Se on ylpeyden aihe: tulin tekemään töitä, en olemaan tauoilla.\nJos kysyy keneltä tahansa ravintola-alan ulkopuoliselta ihmiseltä onko tervettä painaa yhdeksän tuntia ilman taukoja, jos vain syö mahansa pullolleen ennen työvuoroa, on vastaus ilmiselvä. Ja tämä siis toistuu pahimmassa tapauksessa päivästä toiseen, kuten tänä kesänä, välillä erittäin kuumissa oloissa. Tosiasia on, että vaikka mailaa puristaisi kuinka kovaa, ei se aina tuo haluttua tulosta.\nBaarin toimintaperiaatteen mukaan on erittäin tärkeää saada asiakkaat tulemaan uudestaan baariin. Se että tauot maksavat yrittäjälle hieman enemmän maksaa itsensä takaisin tulevaisuudessa.\nKun kohonneen asiakaspalvelutason vuoksi työntekijältä vaaditaan aina vain enemmän, on otettava seuraava iso askel asiakaskokemuksen parantamiseen ja keskittyä työntekijään. Kun töissä on hyvä ja turvallinen olla, myös ravintolan kallein investointi, henkilökunta, tuottaa enemmän eikä karkaa niin helposti naapuriin.\nHenri Lahti: Cocktaillista on taidetta\nCocktaillista on parhaimmillaan verrattavissa kirjaan, jossa on useampi luku pullollaan draamaa, jännitystä ja huumoria. Cocktailit ovat listan pääosan esittäjiä, mutta niiden väliset suhteet ovat aivan yhtä tärkeitä. Näillä vinkeillä saat listaasi sielua, syvyyttä ja iskua.


Liivinmaan sodan aikana raunioitunut Piritan luostari on edelleen sykähdyttävä | Parasta Tallinnassa\nLiivinmaan sodan aikana raunioitunut Piritan luostari on edelleen sykähdyttävä\nPiritan kaupunginosassa sijaitseva luostari ja suuri kirkko rakentuivat 1400-luvun alussa. Rakennuttajina toimivat ruotsalaisen mystikon ja profeetan Birgitta Birgersdotterin perustaman sääntökunnan virolaiset jäsenet. Liike levisi Ruotsista Viroon ja pian tallinnalaiset kauppiaat halusivat rakentaa Ruotsin Vadstenan ohelle myös Tallinnaan oman luostarin.\nLuostari sai nimensä luonnollisesti sääntökunnan perustajan pyhän Birgitan mukaan. Liivinmaan sodan aikana luostari ja kirkko tuhoutuivat raunioiksi. Sittemmin luostarin pihassa toimi myös hautausmaa. Vanhat ristit kohoavat edelleen luostarin pihamaalla.\nPiritan luostari on raunioitunut jo 1577. Jylhä, goottilaistyylinen julkisivu kohoaa 35 metriin saakka.\nBirgitta Birgersdotter oli Pohjolan ainoa naispyhimys ja hänen vaikutusvaltansa ulottui uskonnosta politiikkaan\nPerimätiedon mukaan Birgitta Birgersdotter syntyi1303 Finstan kartanossa Ruotsissa. Ruotsin Vedstenan luostari sekä Tallinnan Piritan luostari rakennettiin vasta hänen kuolemansa jälkeen. Hän oli aikansa tärkeimpiä uskonnollisia vaikuttajia ja tunnettu ympäri Eurooppaa.\nLuostarin pihapiiristä on säilynyt päärakennuksen lisäksi kalmisto, kivijalka sekä kellarit. Klikkaamalla saat kuvat isoksi.\nBirgitan perustama sääntökunta, Pyhimmän Vapahtajan sääntökunta tunnetaan yleisesti birgittalaissääntökuntana. Sääntökunta levisi Euroopassa keskiajalla. Sääntökunnan vaikutus näkyy myös Suomessa, johon perustettiin Naantalin birgittalaisluostari. Suomesta löytyy myös useita kirkkoja, jotka on nimetty Pyhän Birgitan mukaan.\nIivana Julman tuhoama nunnaluostari tarjoaa sykähdyttävän matkan historiaan\nVaikka luostari on ollut raunioina jo vuodesta 1577 saakka, paikan henki on edelleen vahvasti aistittavissa. Jylhä 35 metriä korkea goottilaistyylinen julkisivu seisoo edelleen komeana ja päärakennuksen seinät piirtävät ääriviivat aikansa uskonnolliselle kohtauspaikalle. Päärakennuksen komeiden raunioiden lisäksi luostarialueesta on jäljellä kivijalka, kellarit sekä kalmisto. Luostarista jäljelle jääneet rauniot ovat säilyneet melko hyvin ja antavat kuvan paikalla aikoinaan sijainneesta luostarista pihapiireineen. Alue on isompi, kuin mitä tielle näkyvä julkisivu antaa ymmärtää.\nLuostarialue on laaja ja raunioita tutkiessa menee helposti hetki jos toinenkin. Klikkaamalla saat kuvat isoksi.\nPiritan luostarin raunioilla järjestetään myös erilaisia tapahtumia, kuten esimerkiksi tunnelmalliset joulumarkkinat.\nPaikka on henkeäsalpaavan kaunis ja ehdottomasti vierailun arvoinen. Lähistöllä sijaitsee myös Tallinnan Teletorni, Kasvitieteellinen puutarha ja Moskovan olympialaisia varten rakennettu Pirita Marina Hotel & Spa sekä Piritan kauniit hiekkarannat.\nOta siis vaikkapa pyörä alle ja polje Reidi tietä pitkin Piritan suuntaan. Matkan varrella on paljon nähtävää. Samalla reissulla voi ottaa kohteeksi myös Kadriorgin puiston, Maarjamäen linnan, Viron elokuvamuseon ja Kommunismin uhrien muistomerkin.\nPiritan luostarin yhteystiedot\nOsoite: Merivälja tee 18\nTietoa raunioista, uudesta luostarista sekä paikalla järjestettävistä tapahtumista löydät Piritan luostarin nettisivuilta.\nPiritan luostari kartalla


Norwegian luultua suuremmissa ongelmissa – suomalaisia jäänyt jumiin Rovaniemellä, Mallorcalla ja Alicantessa - Matkat - Ilta-Sanomat\n– Mitään apua ei saatu, arvostelee Mallorcalle jumiin jäänyt Teemu Ruotsalainen lentoyhtiön asiakaspalvelua IS:lle. Yhtiö kertoo olevansa erittäin pahoillaan lentojen peruuntumisista ja matkustajille aiheutuneesta vaivasta.\nNorwegian on perunut viime päivien aikana ainakin kolme lentoa. Kuva: Johan Nilsson / TT / Reuters\n4.4.2016 19:19 | Päivitetty 4.4.2016 20:19\nHalpalentoyhtiö Norwegianin miehistöongelmat ovat luultua pahempia.\nIlta-Sanomat kertoi tänään, että yhtiö joutui maanantaina peruuttamaan sekä iltapäivän kello 13.30 lennon Helsingistä Rovaniemelle että paluulennon kello 15.20 Rovaniemeltä Helsinkiin.\nPeruutuksien syynä oli miehistöpula.\n– Ei sitä syytä kyllä meille kukaan siellä kentällä kertonut. Siellä oli täysi kaaos. Kukaan ei tiennyt mitään, kaikki vain kyselivät, Rovaniemellä yhä oleva miesmatkustaja kertoo Ilta-Sanomille.\n– Virkailija tiskin takana kehotti soittamaan lentoyhtiöön, mutta eihän sinne pääse läpi, kun pari sataa ihmistä soittaa yhtä aikaa. Ei alkeellisintakaan joukkojenhallintaa ja olen sentään matkustanut isoillakin lentokentillä ja maailmalla.\n– Ihmiset alkoivat sitten omatoimisesti järjestää itselleen kyytejä ja takseja Ouluun. Minä jään yöksi Rovaniemelle, kun ei ole kiire. Norwegian saa maksaa kaiken.\n– Lopulta Norwegian sai sinne jonkun bussinkin paikalle. Mahtavatko ehtiä ajoissa.\nNORWEGIANIN viestintää Suomessa hoitava Tarja Valde-Brown luonnehti aluksi ja tuoreeltaan Rovaniemen tapausta Ilta-Sanomille harvinaiseksi.\nNäin Norwegian kommentoi IS:lle:\nNorwegianin tänään peruutetulle lennolle D8123 Rovaniemeltä Helsinkiin oli varaus kaikkiaan noin 150 matkustajalla. Ouluun linja-autolla ja Oulusta edelleen Helsinkiin Norwegianin klo 19.10 lähtevällä koneella matkustaa noin 50 matkustajaa.\nMiehistöpulan syy ei ole tiedossa, mutta vastaavia tilanteita on harvoin. Asiakaspalvelu lentokentällä auttaa kentällä olevia matkustajiamme esimerkiksi majoituksen kanssa. Matkustajilla on mahdollisuus siirtää lentonsa huomiselle päivälle tai hakea palautusta käyttämättä jäävälle lentolipulle nettisivujen kautta.\nHETI uutisen julkaisun jälkeen Ilta-Sanomiin tuli useita yhteydenottoja suomalaisilta, jotka ovat viime päivinä jääneet pulaan Norwegianin vuoksi.\nEsimerkiksi sunnuntaina Norwegianin piti lentää kello 6.30 Helsingistä Mallorcalle.\n– Hiukan ennen puolta yötä tuli tekstarilla ilmoitus, että lento peruuntuu, vantaalaismies kertoo IS:lle.\n– Siinä oli numero, jossa oli palvelua vain englanniksi. Suomeksi olisi palveltu aamulla kahdeksalta. Vasta tänään sain Norwegianilta jonkun kiinni.\nSiellä taitaa olla yhä jumissa suomalaisia.\nVantaalaismies perui sekä menomatkansa että paluumatkansa Norwegianilla.\n– Yritin peruuttaa Mallorcan majoituksia ja vuokra-autoja. Lennämme tiistaina Finnairilla Nizzaan, vantaalaismies kertoo.\nNorwegian on perunut viime päivien aikana ainakin kolme lentoa. Kuva: Antti Johansson / HS\nTeemu Ruotsalaisen taas piti lentää sunnuntaina kello 10.10 Norwegianilla Mallorcalta Helsinkiin.\nFyysisesti kyseessä on sama kone kuin Helsingissä peruttu.\n– Illalla yhdeltätoista tuli tieto, että lento peruuntuu. Yritimme selvittää numerosta, miten voisimme päästä kotiin, mutta eivät ne osanneet kertoa siellä yhtään mitään, Ruotsalainen kertoo IS:lle.\nRuotsalainen lähti aamulla neljän kaverinsa kanssa lentokentälle selvittämään tilannetta.\n– Otimme sitten eri lentoyhtiöltä lennot Saksan kautta kotiin. Maksoivat 650 euroa eli yli yhteensä yli kolme tonnia. Jouduttiin lainailemaan rahoja. Osa kavereista pääsi kotiin vasta yöllä.\n– Nyt katsotaan, korvaako Norwegian. Siellä lippu oli 80 euroa.\nRuotsalainen on erittäin pettynyt Norwegianin asiakaspalveluun.\n– Mitään apua ei saatu. Jäi tosi huonot fiilikset.\nNORWEGIANIN asiakkaat ovat joutuneet ongelmiin myös Espanjan Alicantessa.\n– Siellä taitaa olla yhä jumissa suomalaisia, uskoo suomalaismies.\n– Meidän piti lentää kotiin aprillipäivänä kello 7.00. Ensin sanottiin, että lento on myöhässä ja syy oli ”one person missing”. Eivät sanoneet, oliko kipeä vai kadoksissa.\nSiitä alkoi sekava odottelu.\n– Tuli tieto, että kone lähtee kello 9.30 ja samalla alettiin jakaa ruokakuponkeja. Sitten kerrottiinkin, että koko lento on peruttu, ”cancelled”.\nNorwegianin tiedottaminen ei saa mieheltä korkeaa arvosanaa.\n– Sanottiin, että pois voisi päästä lauantaina kello 18.25 lähtevällä lennolla... sitten, että se on täynnä.\n– Siitä alkoi hirveä puhelinrumba. Sanottiin, että voisi päästä tiistaina... tai keskiviikkona... tai perjantaina... tai omalla kyydillä Keski-Euroopan kautta.\nLoppujen lopuksi mies lensi kotiin Norwegianin siivin lauantaina Barcelonasta kello 8 nousseella lennolla.\nAlicantessa oli viikonloppuna jumissa myös Yleisradion toimittaja Salla Paajanen. IS julkaisee Paajasen viikonloppuna tapauksesta lähettämiä tviittejä hänen luvallaan.\nPäiväni murmelina: jälleen aamu sarastaa Alicanten kentällä. Eilen @Fly_Norwegian perui lennon Hkiin. Nyt yritämme Mallorcan kautta kotiin.— Salla Paajanen (@SallaPaajanen) 2. huhtikuuta 2016\nOlipa ihana herätä kotoa! Lentokentät eivät kyllä vähään aikaan kiinnosta. Taisi mennä kesälomasuunnitelmat uusiksi.— Salla Paajanen (@SallaPaajanen) 3. huhtikuuta 2016\nPaajanen seurueineen majoitettiin kuvan hotelliin.\n@Fly_Norwegian This is the hotel in #Alicante where some of the passengers wait for your info & flight for A WEEK? pic.twitter.com/Kqm4LYLD4T— Salla Paajanen (@SallaPaajanen) 1. huhtikuuta 2016\nPaajanen kertoo matkustajien joutuneen hoitamaan lennot Alicantesta itse.\nApril's Fools Day with @Fly_Norwegian: early morning flight ALC - HKI cancelled and people made to find their new flights by themselves! 👹👹👹— Salla Paajanen (@SallaPaajanen) 1. huhtikuuta 2016\nNorwegian pahoitteli tapahtunutta vastauksissaan, mutta ei tarjonnut konkreettista apua.\n@SallaPaajanen Sorry about that, our customer service will assist you by phone to make new arrangements. //EB— Norwegian (@Fly_Norwegian) 1. huhtikuuta 2016\nNÄIN Norwegian kommentoi IS:lle muita peruuntuneita lentoja:\n”Olemme erittäin pahoillamme lentojen peruuntumisista ja niistä matkustajille aiheutuneesta vaivasta.\nLähipäivien peruutukset ovat valitettava sattuma. Peruutuksia on harvoin. Kaikissa tilanteissa huolehdimme asiakkaistamme parhaalla mahdollisella tavalla ja asiakkaat saavat apua edustajiltamme lentokentällä tai asiakaspalvelunumerostamme +358 (0)9 2310 1600.”\nILTA-SANOMAT kysyi Norwegianilta, koskevatko ongelmat vain Suomen-lentoja vai onko kyseessä laajempi ongelma.\nKysymykset jäivät vaille vastauksia. Norwegianin Suomen-viestintää hoitava Tarja Valde-Brown kertoi kuitenkin lähettäneensä ne eteenpäin.\nNorwegian Air Shuttle ASA on norjalainen yhtiö. Sen toimitusjohtaja on Björn Kjos. Työntekijöitä on noin 4 500 ihmistä.\nYhtiö on Euroopan kolmanneksi suurin halpalentoyhtiö ja maailmassa seitsemänneksi suurin.\nSe operoi 439 reittiä 132 kohteeseen.\nOikaisu 4.4.2016 kello 19.41: Jutussa haastateltiin Teemu Ruotsalaista, ei Timo Ruotsalaista, kuten jutussa aluksi kerrottiin.\nOletko Euroopassa jumissa Norwegianin vuoksi? Soita Ilta-Sanomien uutistoimitukseen numeroon +358 40 141 6672. Kuvat osoitteeseen kuvat@iltasanomat.fi.\nMatkat 4.4.2016 16:07


Krups KP 100B (Kahvin Keittimet) Arvostelut\nEtusivu / Kahvin Keittimet / Krups KP 100B\n8.8 / 10 Perustuen 487 arvioon\nThis product has a FreakScore of 8.8 / 10 based on 487 scores.\nKäyttäjien pisteet (487)\n2 / 82 kategoriassa Krups\n48 / 905 kategoriassa Kahvin Keittimet\nArvostelija: Jussi, Verkkokauppa\nEnsimmäinen saamani yksilö oli viallinen, vaihto uuteen kuitenkin sujui mutkitta. Hyvä hinta/laatu, varsinkin nyt tarjouksessa. Kuvassa ei ole juuri moitittavaa ja omien kaiuttimien äänikin on kohtuullinen. Hyvä tv pelaamiseen. Pieni vasteaika ja 120Hz virkistystaajuus, ainakin 1440p resoluutiolla. Lue Lisää\nHyvä televisio - tuttua Samsung laatua\nArvostelija: TVn katselija, Verkkokauppa\nPari aikaisempaakin TV:tä on ollut Samsungia, joten käyttöliittymä oli tuttu jo ennestään ja laatu on ollut kohdallaan. Tuote on helpo ottaa käyttöön ja kuvasäätöjä on itselleni ainakin riittävästi. Lue Lisää\nToimii hyvin tietokoneen näyttönä\nArvostelija: teha, Verkkokauppa\nHommasin tämän tietokoneen näytöksi kun oli alessa. 55" 4k:na on käyttökelpoinen lähietäisyydeltä, sillä ppi on kohtuullinen. Sovellusikkunat saa kätevästi sijoitettua windows 10:ssä (tai erillissovellusten kautta muissa versioissa) näytön kulmiin. Lue Lisää\nLG vaihtui Samsungiin\nArvostelija: Merkinvaihtaja, Verkkokauppa\nEtsin telkkaria noin tonnin hintaluokassa ja tutustuin eri liikkeiden valikoimiin ja myyntipuheisiinkin. Loppusuoralla oli jäljellä kolme ehdokasta. LG nanoled Powerilta soundbarin kera ja Samsungit QE55Q70RA 55" / QE65Q60RA 65". Lue Lisää\nTelevisio on ihan hyvä, kuvanlaatu erinomainen. Ollut nyt vajaan kuukauden käytössä. Kaukosäätimen numeronäppäinten puute on mielestäni huono asia. Vanhat kaukosäätimet olivat tässä suhteessa selvästi parempia. Ts. ei kaikkea ole järkevää digitalisoida. Muuten kaukosäädin on ihan ok. Lue Lisää


J48 tuoli. tammea ovh 580 - Vepsäläinen, Hämeen...\nJ48 tuoli. tammea ovh 580\nIlmoitustyyppi: Myydään Ilmoitus jätetty: 11 toukokuuta 13:32\nFDB Møblerin tamminen tuoli on kepästi muotoiltu. Kangasverhoiltu istuin. Yksi kappale saatavilla.\nSope fakta kirjahylly ovh 2275... 1 595 €\nDaddy Longleg - lattiavalaisin... 625 €


Kiikunlähde - Turkoosi lampi metsän keskellä - Matkablogi Vaihda vapaalle\nEtusivu Suomi\tKiikunlähde – Turkoosi lampi metsän keskellä\nKirjoittanut Elina | Vaihda vapaalle huhtikuu 12, 2015\nOn tuo Instagram ihmeellinen. Selailin #suomiretki -tagin alla olevia kuvia ja huomioni kiinnitti turkoosi lampi, jota näytti ympäröivän supisuomalainen metsä. Kiinnostuin tietenkin heti tälläisestä erikoisesta ilmiöstä ja minulle selvisi, että kyse on Kiikunlähteestä. Se kuulosti hyvin tutulta. Hihkaisin Tomille, että eikö se ole tässä jossain lähellä. Tomi pudisteli päätään, joten käännyin googlen puoleen. Hetkessä selvisi, että Kiikunlähdehän on Hollolassa!\nJa miksi huutomerkki. Siksi, että olen asunut ensimmäiset 18 vuotta elämästäni Hollolassa. Miten on mahdollista, että kyseinen luonnonnähtävyys on mennyt minulta täysin ohi? Lapsuudenkotini sijaitsee paikasta alle 10 kilometrin päässä.\nTätä kaikkea ihmetellessäni oli pitkäperjantai ja olin niinkin onnellisessa asemassa, että olimme sopineet menevämme maanantaina Hollolaan vanhempieni luokse. Mahtava sattuma. Jatkoin silti ihmettelyäni, miten ihmeessä en ollut koskaan aiemmin käynyt kyseisessä paikassa, enkä muista, että siitä olisi koulussakaan ollut erityisemmin puhetta, vaikka kyse oli kuntamme luontonähtävyydestä. Näinkö niitä arvostetaan? No nyt tähän virheeseen tuli omalta osaltani korjaus ja suuntasimme pääsiäismaanantaina Kiikunlähteelle.\nMetsälammet ovat kauniita, mutta harvemmin kovin kauniin värisiä. Juuri sen vuoksi Kiikunlähde tekee vaikutuksen. Kun sen luokse kävelee ja puiden lomasta pilkottaa jotain turkoosia, henkäisee sitä väistämättä hieman tavanomaista syvempään.\nKyseessä on yksi Suomen suurimmista ellei suurin lähdeallas. Vesi on uskomattoman kirkasta ja pohjassa makaavat puunrungot sekä vedessä uivat kalat erottuvat hyvin.\nMinulta asia on mennyt aivan ohitse, mutta veljeni tiesi kertoa, että Kiikunlähde tuli tutuksi suuremmalle yleisölle viime keväänä Järven tarina -dokumentin myötä. Sen jälkeen lammella oli viime kesänä lappanut sellainen määrä porukkaa, että Ylekin oli uutisoinut asiasta. Kiikunlähteellä vierailijan onkin hyvä muistaa olevansa yksityisten mailla ja kunnioittaa yksityisalue -kylttejä. Useampi kotitalous ottaa juomavetensä lammesta, joten lammessa sukellus ja esimerkiksi koirien uittaminen on hieman kyseenalaista. Tosin Ylen haastatteleman asiantuntijan mukaan myös lammen veden käytössä juomavetenä on omat riskinsä (lähipeltojen lannoitus yms.) ilman sukeltajien mylläämä pohjamutaakin.\nOpaskyltin mukaan Salpausselän alla piileskelee yksi Etelä-Suomen suurimmista pohjavesialtaista ja Kiikunlähde on yksi sen purkautumispisteistä. Kiikunlähteellä sukeltajien kuvaamalla videolla näkyykin hyvin kuinka lähteen pohjasta pulppuaa vettä.\nKiikunlähde sijaitsee noin 300 metrin kävelymatkan päässä Kiikuntiestä, jonka varrella on parkkipaikka. Lähde on hyvin helppo löytää, eikä sinne pääseminen vaadi suuria voimanponnistuksia. Mekin poikkesimme paikalla farkuissa ja tennareissa, jotka tosin olivat hieman turhan liukkaat jyrkässä rantamäessä sateiden jälkeen.\nKiitokset #suomiretken perustamisesta instagramiin Kaukokaipuun Nellalle. Ilman sitä olisi voinut mennä tämäkin kohde ohitse vielä ties kuinka pitkäksi aikaa.\nOlen itsekin aktivoitunut entistä enemmän instagramin suhteen ja pyrin päivittelemään sitä aktiivisesti. Tulevana viikonloppuna insta-tililleni onkin tulossa kuvia Royal Caribbeanin upouudelta Anthem of the Seas -laivalta, josta kerroin jokin kuukausi sitten. Uskomatonta, että risteily on jo ensi viikolla! En malttaisi odottaa!\nKiikunlähde – Turkoosi lampi metsän keskellä was last modified: joulukuu 6th, 2017 by Elina | Vaihda vapaalle\nTeea huhtikuu 12, 2015 at 09:41\nJo on kauniin näköinen lampi! Ihanan väristä vettä.\nElina / Vaihda vapaalle huhtikuu 12, 2015 at 18:23\nNo kyllä! Jos multa kysytään, niin yksi Suomen kauneimmista 🙂\nJenna / Journey Diary huhtikuu 12, 2015 at 10:24\nTuota kauniimpaa lampea en oo ikinä nähnyt, edes kuvissa! Mielettömän kauniin värinen.\nElina / Vaihda vapaalle huhtikuu 12, 2015 at 18:27\nEn ollut minäkään nähnyt aiemmin. 🙂\nKatinka huhtikuu 12, 2015 at 10:30\nHeh, minulle tuttu paikka, sillä appeni asuu tuossa aivan lähellä =). Mukavaa että postasit paikasta, niin muutkin saavat siitä tietoa.\nElina / Vaihda vapaalle huhtikuu 12, 2015 at 18:29\nNo hyvä, että jollekin tuttu paikka! Selvästikin Kiikunlähde kaipasi pientä tiedotusta, kun niin monet (minä vielä jokin aika sitten mukaan lukien) tuntuvat olevan tästä autuaan tietämättömiä 😀\nJenna huhtikuu 12, 2015 at 11:18\nWauuuuuu! Tuo on nähtävä omin silmin. Tuli ihan mieleen Plitvice Kroatiassa 🙂\nElina / Vaihda vapaalle huhtikuu 12, 2015 at 18:30\nVesiputoukset vaan puuttuu 😀 Hieno tuo on, mutta älä ihan samanlaista paikkaa kuitenkaan odottele, vaikka täälläkin kuulema on joku aasialaisryhmä bussillakin käynyt 😉\nLaura R huhtikuu 12, 2015 at 12:06\nTuo on kyllä ihan huikean näköinen, en ois uskonut et Suomesta löytyy tuon väristä vettä! Tuli ihan elävästi Uusi-Seelanti mieleen.\nÄäks, en ookaan tajunnut et se risteily on jo ens viikonloppuna! Mutta eipä siihen toukokuunkaan loppuun enää kovin kauaa ole 😀\nElina / Vaihda vapaalle huhtikuu 12, 2015 at 18:31\nNo en minäkään ole tiennyt, että Suomessa on tälläisiä paikkoja ja tämä on lymynnyt aivan lähietäisyydellä!\nAika menee niin nopeasti. Ihan kohta mekin jo risteillään 🙂\nluonnon lapsi huhtikuu 12, 2015 at 12:30\nOi miten hienon näköinen paikka! Itsekin rakastan metsälampia tosi paljon. Keski-pohjanmaalla kun vielä asuttiin niin kartasta aina etsittiin pienetkin lätäköt ja lähdettiin niitä sitten summa mutikassa etsimään yleensä ihan keskeltä korpea. Se olikin sitten aina upea tunne kun lammen löysi monen tunnin rämpimisen jälkeen 🙂\nElina / Vaihda vapaalle huhtikuu 12, 2015 at 18:33\nOnpa teillä (ollut) hauska harrastus! Yritän lenkkeillä usein uusissa paikoissa koirien kanssa ja se on kyllä kieltämättä tosi kivaa, kun metsän keskeltä paljastuu lampi ja vielä, jos se tulee vähän yllärinä.\nSyvältä.Sanna. huhtikuu 12, 2015 at 12:31\nVautsi, täytyykin pistää paikka muistiin, jos sattuu joskus reitille!\nElina / Vaihda vapaalle huhtikuu 12, 2015 at 18:34\nToivottavasti joskus osuu reitille. 🙂\nMaarit huhtikuu 12, 2015 at 12:36\nIhastelin noita kuviasi jo tuolla instagramissa ja facessa. Innostuin ihan hirmuisesti paikasta. 🙂 Mekin kuljetaan Lahteen päin sukuloimaan silloin tällöin ja joskus kesällähän tuolla lähteellä käynnin voisi yhdistää matkaan. Nopeasti se aika menee, ihan huippukivaa risteilyä teille ja mukavaa matkaa! 🙂\nElina / Vaihda vapaalle huhtikuu 12, 2015 at 18:37\nMahtava kuulla, että pystyin vinkkaamaan tämän paikan sullekin 🙂 Toivottavasti se sopii teidän jonkin reitin varrelle.\nVikki huhtikuu 12, 2015 at 13:05\nMielenkiintoista, kaunis sävy todella.\nTäytyykin yrittää muistaa seuraavalla sukulaisreissulla.\nElina / Vaihda vapaalle huhtikuu 12, 2015 at 18:39\nSävy oli tosiaankin ilo silmälle. 🙂\nKat huhtikuu 12, 2015 at 13:40\nTodella kauniin näköistä vettä! Wau!\nElina / Vaihda vapaalle huhtikuu 12, 2015 at 18:40\n🙂 Kiitos kommentistasi.\nSatuinen huhtikuu 12, 2015 at 14:21\nJestas, upean värinen lampi!\nMeri / Syö Matkusta Rakasta huhtikuu 12, 2015 at 15:01\nJösses että on upee! Tuolla päin tulee välillä pyörittyä sukuloimishommissa, täytynee käydä joku kerta katsastamassa.\nOn se! Kannattaa piipahtaa, jos on sukulaiset suht lähellä 🙂\nRosa huhtikuu 12, 2015 at 17:29\nOnpa upea! Minäkin haluaisin käydä jossain tuollaisessa paikassa täällä Suomessa! Luin kanssa yks päivä, että pohjoisessa melko lähellä venäjän rajaa on sellainen paikka kuin Öllöri-järvi, jossa on kirkasta vettä. Ehkä joku päivä vielä eksyy sinnekin! 🙂\nElina / Vaihda vapaalle huhtikuu 12, 2015 at 18:43\nPiti hei googlettaa Öllöri! Sekin näyttää upealta paikalta, mutta on harmillisen kaukana täältä etelästä katsottuna. Kiitos kuitenkin siitä vinkistä, ehkä me suunnataan sinne joskus ja toivottavasti sinä pääset myös sinne, Kiikunlähteelle tai jonnekin vastaavaan paikkaan 🙂\nMinttuli huhtikuu 12, 2015 at 18:12\nOnpa upea paikka, miten kauniit kuvat.\nAivan hyvin tuonne voisi poiketa nelostieltä noilla pääkaupunkieudun reissuillamme, ei kovin isoa mutkaa tarvitse tehdä.\nElina / Vaihda vapaalle huhtikuu 12, 2015 at 18:45\nKiitos 🙂 Ehkä reilu puoli tuntia menisi edestakaisiin ajomatkoihin nelostieltä tuonne Kiikunlähteelle eli ei nyt kovin iso mutka etenkään kauniina kesäpäivänä.\nSanna I Tuntematon turisti huhtikuu 12, 2015 at 18:17\nEi vitsit minkä näkönen paikka! Mä oon aina asunut joko Lahdessa tai Hollolassa, mutta enpä ole minäkään paikasta ennen kuullut! Mutta kiitos sinulle, tänne mennään ehdottomasti joku päivä!\nElina / Vaihda vapaalle huhtikuu 12, 2015 at 18:46\nEikä! En siis ole ainoa hollolalainen, jolle paikka tuli pienenä yllätyksenä. Kiva, että pystyin vinkkaamaan paikasta 🙂\nSanna I Tuntematon turisti huhtikuu 12, 2015 at 18:28\nUnohtui ihan tässä innostuksen keskellä toivottaa ihanaa risteilymatkaa! Hyvää matkaa siis! Innolla odotan, että pääsen näkemään miltä tuo uusi alus näyttää!\nElina / Vaihda vapaalle huhtikuu 12, 2015 at 18:47\nKiitos paljon! Paljon kuvia luvassa 🙂\nKaisa Kettu huhtikuu 12, 2015 at 19:15\nKoululaisten kevätretkikohde ainakin 70-80 luvulla. Hollolasta ja edelleen Hollolassa\nElina / Vaihda vapaalle huhtikuu 12, 2015 at 19:56\nKiva kuulla, että silloin on ollut kevätretkikohde. Miksiköhän siihen on tullut muutos, kun ainakaan minun aikanani en ole kuullut, että kouluryhmät siellä kävisi. Kaipa Linnanmäki meni suosiossa ohitse.\nMilla - Pingviinimatkat huhtikuu 12, 2015 at 20:32\nTämä on kyllä ihan uskomattoman upean näköinen paikka! Täytyy laittaa listalle kun taas kesällä kruisaillaan kotimaan teillä. Kiitos vinkistä siis!\nJa en voi tajuta, että ensi viikonloppuna tähän aikaan ollaan aika eri tunnelmissa.. Jei, ei todella malttais odottaa!\nElina / Vaihda vapaalle huhtikuu 13, 2015 at 17:13\nEhdottomasti kannattaa käydä ihmettelemässä tätä(kin) paikkaa, jos teidän reitin varrelle sopii 🙂 Ja kohta mennään!\nLaura - Urbaani viidakkoseikkailijatar huhtikuu 13, 2015 at 18:07\nTämän lisään ehdottomasti kesän retkikohteiden listalle. Kyllä täältä kotimaastakin löytyy helmiä. Riippumatto tuonne puiden väliin roikkumaan ja aamu-uinti kirkkaassa vedessä. Sitä odotellessa :).\nElina / Vaihda vapaalle huhtikuu 14, 2015 at 19:23\nOi, kun kivat suunnitelmat sulla 🙂 Sinä sen sanoit, kotimaanhelmi tosiaankin.\nInka huhtikuu 14, 2015 at 03:46\nHaha, katoin nopeasti vilaistuna että oot käyny Kroatiassa Plitvicen kansallispuistossa mutta tää seikkailukohde sijaitsikin näköjään vähän lähempänä. Ihan sairaan upeannäköinen paikka kiitos vinkistä! Aikamoinen sattuma kyllä, että tämmöinen sijaitsee aivan sun kotinurkilla. Se saa miettimään, että mitä kaikkea upeaa sitä onkaan tullut missattua oman kotipaikan alueella. Pitääpä ensi kesän reissua varten vähän paneutua selvittämään, mitä sitä oliskaan 18 vuoden aikana kannattanut käydä katsomassa. 😀 Ja tämä listalle myös ehdottomasti!\nElina / Vaihda vapaalle huhtikuu 14, 2015 at 19:26\nIhan ilman lentoa pääsee tosiaan tähän kohteeseen – tai riippuu toki mistä asti on tulossa 😀 Nyt ei muuta kuin kotikontujen potentiaalisia kohteita kartoittamaan. Tiedä mitä sieltä löytyy!\nEevi huhtikuu 14, 2015 at 05:32\nHih, mä katoin ensin myös että oot käynyt Kroatiassa 🙂 Mulla kävi samat Aulangon Kärmeskallioiden kanssa Hämeenlinnassa. Siinä ne oli olleet koko ajan ja 30 vuotta olin onnistunut olemaan käymättä siellä kunnes näin Nellan jutun ja korjasin erheen 🙂\nElina / Vaihda vapaalle huhtikuu 14, 2015 at 19:28\nKiikunlähteestähän tuli nyt kertaheitolla Hollolan Plitvice 😀 On nämä blogit ja muu some sitten välillä hyödyllisiäkin, kun löytyy ties mitä kivaa mukamas tutuilta seuduilta! Kärmeskalliot on pop!\nlivenowdreamlater.net huhtikuu 15, 2015 at 09:12\nSuomi on kyllä niin mahtava maa, aina jostakin metsän siimeksestä löytyy jotakin uutta ja upeaa. Kiitos kun jaoit tämän tärpin, pitää muistaa jos joskus liikkuu Hollolassa päin! 🙂\nElina / Vaihda vapaalle huhtikuu 16, 2015 at 16:00\nOlepa hyvä 🙂 Sitä ei tosiaan koskaan tiedä mitä milloinkin vastaan tulee ja siinä oikeastaan piilee matkustamisen ihanuus, ihan missä päin maailmaa tahansa!\n//aNNiKa huhtikuu 15, 2015 at 13:07\nHui, minkä värinen lampi. Epäilemättä heti ensimmäisenä tuli mieleen muut maat, kun tää Suomi 🙂 Näyttää jotenkin erittäin epätodelliselta, vähintäänkin photoshopatulta 😉 Hollola sattuu meidän mökkimatkalle, joten ens kerralla ehdottomasti mennään pienen kiertotien kautta!\nIhanaa risteilyä teille, jään seuraamaan sun sometusta ja kuvia 😀\nElina / Vaihda vapaalle huhtikuu 16, 2015 at 16:02\nMä en osaa photoshopata 😀 Hyvä, että voit käydä itse tarkistamassa seuraavalla mökkireissulla 😉\nAnonyymi huhtikuu 15, 2015 at 16:39\nOnpa ihastuttava. Itse asun Lahdessa, joten täytyypä joku kerta käydä tuo kurkkaamassa. Mieleen tuli viime kesän reissu Saksan Königssee-järvelle, jossa tuo upea turkoosi väri myös hurmasi. Ei ole suotta kehuttu yhdeksi maailman kauneimmista järvistä. Ihanaa jos sellaisen löytää ihan melkein kotinurkilta. -Janni\nElina / Vaihda vapaalle huhtikuu 16, 2015 at 16:03\nHienoa, että lahtelaisena löysit tästä potentiaalisen retkikohteen 🙂\nVoi että tuo Königssee näyttää upealta paikalta, kun googlettelin kommenttisi innoittamana. Tuonne olisi upea päästä joskus käymään.\nSofia / Liikkeellä huhtikuu 16, 2015 at 05:28\nVau, onpa kieltämättä erikoinen ja kaunis näky! En ole lammesta kuullutkaan, hauskaa että paikka löytyi noin läheltä sinua. Mikäs sen mukavampaa kuin löytää jotakin uutta tutkittavaa kotiseudulta 🙂\nElina / Vaihda vapaalle huhtikuu 16, 2015 at 16:04\nNo niinpä! Kyllä kotiseudutkin yllättää välillä 🙂\nMarkus | Metallia Matkassa huhtikuu 16, 2015 at 06:53\nNo jopas! Tuonnehan pitää päästä! Enpä ole kyseisestä paikasta kuullutkaan.. vaikka äitini asuu myös Hollolassa, heti tuossa järven roisella puolella 🙂\nMahtavaa, että tästä löytyi teillekin retkikohde!\nRIMMA - matkablogi huhtikuu 22, 2015 at 19:36\nIhan älytön! Ihan pakko mennä käymään tänä kesänä 🙂\nAino Vakkilainen heinäkuu 11, 2015 at 07:47\nHämmentävää etten muista koskaan käyneeni tuolla, vaikka Lahdessa olenkin kohta 19 vuotta asunut. 😀 Ja kuitenkin on tullut vanhempien kanssa retkeiltyä Lahden ja lähiympäristön luontokohteissa. Pitääkin ottaa Kiikunlähde vielä tämän kesän retkikohteeksi!\nAnonyymi elokuu 1, 2015 at 22:22\nMainittiin että toiset ottaa juomaveden tuosta ja kansa parveilee koirinensa tuolla sekä sukeltajat. Luvat tietysti mutta ehkä itsekkyyttä liikaa?\nElina / Vaihda vapaalle elokuu 2, 2015 at 05:45\nItsekkyyttä tai tietämättömyyttä. En ainakaan itse tiennyt ennen tuolla vierailuamme, että toiset ottaa tuolta juomaveden. Eipä silti tullut mieleenkään päästää koiria tuonne uimaan.\nSanna Räisänen helmikuu 14, 2016 at 06:54\nVau kiitos paljon jutusta ja kuvista! 🙂 Itse muutin Hollolasta vasta 21 vuotiaana kolme ja puoli vuotta sitten. Siihen astisen elämäni asuin siis siellä ja en myöskään ollut kuullut ikinä tuosta paikasta. :O Aion mennä katsomaan huhtikuussa tai toukokuussa. 🙂 Kiva kun on lähellä vanhempia ja muutamia ystäviä. 🙂 Hyvää Etelä-Amerikan risteilyä teille! 🙂 Odotan innolla kuvianne. 🙂\nSuvi Heinonen huhtikuu 13, 2016 at 12:17\nIlmeisesti mitään luontokohteita ei kannattaisi kirjoitella blogiin tai muuallekkaan, koska monesti käy niin että nämä kauniit paikat pilataan.. Harmi että Järven Tarina on aiheuttanut tällaisia lieveilmiöitä. Tämä on vielä järkyttävämpää: http://yle.fi/uutiset/sukeltajat_arsyyntyneet_paratiisijarven_vonkaleita_ammuttu_harppuunalla/8805822?ref=leiki-uu Minkälaisia alkuihmisiä oikeasti Suomessa asuu kun toiminta on tällaista? Raivostuttavaa.\nSonja | FIFTYFIFTY helmikuu 28, 2017 at 13:58\nSiis mitä ihmettä, onpa upean värinen! 😮 Kiitos vinkistä, kenties jonain päivänä pääsisi käymään siellä. Toivottavasti lampi ei ole kärsinyt julkisuudesta.


28 Helmi 2017, 13:40\nOnkohan kellään tietoa miksei unibet aukea? Jää vain jumittamaan tuollaiseen tilaan: https://gyazo.com/73b18a3601b4ad6095f488c8f0b06abb Eli käynnistä softan, se raksuttaa hetken, mun sit ei mitään. Oon poistanut,ladannut uusiksi, eikä auta. Help? Välitin tän Unibetille Erittäin paljon kiitoksia. Tä...\n28 Helmi 2017, 13:22\nOnkohan kellään tietoa miksei unibet aukea? Jää vain jumittamaan tuollaiseen tilaan: https://gyazo.com/73b18a3601b4ad6095f488c8f0b06abb\nEli käynnistä softan, se raksuttaa hetken, mun sit ei mitään. Oon poistanut,ladannut uusiksi, eikä auta.\n07 Loka 2016, 14:39\nAihe: Toimittajan morjestus Kaakkois-Aasian pokeripiireihin\nRe: Toimittajan morjestus Kaakkois-Aasian pokeripiireihin\nTälläinen enemmänkin kuin tervetullut! Ite olin just puol vuotta Thaikkujen turistirysässä, pahimmassa sellaisessa, ja olisi tehnyt mieli päästä vetää liveä ainaisen netin pelaamisen sijasta.\nMietinkin et oliskohan ollut jos olisi vaan jaksanut googletella niitä pimeitä live pelejä.\n27 Syys 2016, 14:43\n23 Syys 2016, 00:47\nJuurikin näin. Eli teet databasen ja määrität sen kansioksi dropin. Samalla tavalla voi määrittää esmes starsin tallentamaan kädet suoraan samaan droppiin. Hudin oon kanssa pistänyt sinne talteen ettei tartte vetää itkupotkuja, jos konee hajoo. Sen verran laittanut energiaa sen tekemiseen. Oon yhtä...\n11 Heinä 2016, 12:35\nJos nyt näköjään haluut pitää nikit piilossa,niin eikös kannattais sutata partyn lobbysta ylhäällä oleva nickki kans?\n25 Tammi 2015, 13:11\nMissäs kaikkialla oot reissussa? Laitas jotain kuvia kohteista kunhan kerkeet\nPS. Onnittelut viel voitosta, oot sen ansainnut.\n30 Joulu 2014, 19:34\nHyvin vedetty! Pelaat enimmäkseen eurosaiteilla jos oikein ymmärsin? Mitäs on hyviä paikkoja suositella mid-peleihin? 200-1K asti?\n27 Joulu 2014, 22:30\nDodiih, vähän unohtunut vastata. Eli, kiitoksia ensinnäkin niille harvalle ketkä jaksoi vaivautua vastaamaan, ja turha sitä on haukkua ketään jos joku on aloittelija tai ei niinkään 'ison tason veturi'. Itse käteen, päädyin kippiin, sillä perusteella että vihu on tietysti nitti, sekä en usko että mu...\n25 Marras 2014, 14:24\nEikö maksu tohon näytä aika heikolta? Ainakin mun silmään. Se lyö 3-streettiä ihan varmasti sen kaikilla kuralla ja vahvalla. Mun mielestä maksulla näytät korttis. jos maksat, maksat loppuun asti. Ei raise-call myöskään hirveän huono, mutta pelkällä maksulla saat sen useammin bluffaamaan riverin. T...\n19 Marras 2014, 07:14\n10 Syys 2014, 16:21\n12 Huhti 2014, 18:41\nAihe: NL50 AKo 250bb deeppinä\n21 Maalis 2014, 15:28\nAihe: Ostetaan 2kpl BOTF pakettia 4-6.4.2014\nOstetaan 2kpl BOTF pakettia 4-6.4.2014\nEli hakusessa otsikon mukaisesti, jos joltain löytyy ylimääräisenä, niin yksityisviestillä tavoittaa. En halunnut lainata Mikan ketjua, joten tälle nyt oma. Voin ostaa erikseen, eli yksitellen käy myöskin. Viestien vähyyden määrästä johtuen en vissiinkään saa lukea/kirjoittaa yksityisviestejä, joten...\n27 Loka 2013, 15:39\nAihe: PokerStarsilla loistava kampanja PCA-turnaukseen Karibialle\nRe: PokerStarsilla loistava kampanja PCA-turnaukseen Caribia\nToisella foorumilla tuli jo vastaus kun kysyttiin aspasta, niin lippua ei voi vaihtaa TDollareiksi...